Učenici zvorničke muzičke škole pobrali nagrade na takmičenjima - infoBirač\n11 Marta, 2020 12 Marta, 2020 admin\nU Muzičkoj školi „Vatroslav Lisinski“ u Beogradu u utorak je održan Memorijal „Dušan Protić“, a Muzičku školu „Vojin Komadina“ iz Zvornika predstavljale su četiri učenice iz klase profesorice Ane Ilić.\nUčenice Selena Keser, Sara Mijatovic i Elena Jokić osvojile su druge nagrade u svojim kategorijama, dok je učenica prvog razreda Lara Lazić osvojila prvu nagradu u svojoj kategoriji.\n– Prvi put smo bili na ovom takmičenju pa nam je svima to bilo novo iskustvo. Zadovoljna sam uspjehom učenica na ovom takmičenju. Potrudićemo se da ostvarimo još bolje rezultate na sljedećim takmičenjima – rekla je Ilićeva i dodala da je u Beogradu bila jaka konkurencija, ali su se učenice dobro izborile sa tim.\nNa Međunarodnom takmičenju harmonikaša u Loznici, prva nagrada otišla je u ruke učenika zvorničke škole, Alekse Perića iz klase profesora Vladimira Ivanovića čime je i ove godine nastavio da bilježi sjajne rezultate.\nSrbija zatvara pojedine granične prelaze sa BiH – Granični prelazi Karakaj i Šepak u funkciji\nU Srpskoj 146, Zvorniku osam, Šekovićima i Srebrenici po jedan novozarežni – među četiri preminula i jedna starija osoba iz Osmaka


Maglai (PGS): Bogdan Laban je nagori gradonačelnik Subotice | Autonomija\n“Nosioci vlasti nemaju dodira sa realnom situacijom u ovom gradu ili je nekome stalo samo do toga da se dobro omasti u građevinskim kombinacijama”\nJedan od lidera Pokreta građana Subotice (PGS) i bivši gradonačelnik Jene Maglai optužio je aktuelnu gradsku vlast na čelu sa gradonačelnikom Bogdanom Labanom iz Srpske napredne stranke (SNS) da je najlošija gradska vlast, koja će ostaviti tragične posledice u Subotici.\n“Smatramo da je ovo najlošija vlast u poslednjih nekoliko decenija, koja će ostaviti tragične posledice iza sebe po budućnost našeg grada”, rekao je Maglai na konferenciji za novinare.\nOn je upitao kakvi se to “impresivnim rezultatima” nedavno hvalio Laban, kada je građanima Subotice jasno da grad ubrzano propada, zbog čega se iz njega iseljavaju, a naročito mladi ljudi.\n“Projekat završetka izgradnje Narodnog pozorišta stoji zadnje dve godine, a sada se najavljuje nastavak radova. Navodno će pozorište graditi kruševačka firma a mi pitamo gde je subotička firma koja je taj posao do sada kvalitetno i efikasno realizovala. Najava da će zgrada biti završena 2020. godine spada u domen naučne fantastike i ličiće na otvaranje zgrade Beograda na vodi – bez infrasturkture i upotrebne dozvole”, naveo je Magali.\nPrema njegovim rečima, iako su još 2015. godine obezbeđena bespovratna sredstva od 6,5 miliona evra od nemačke vlade, niti jedan evro nije povučen kako bi se počelo sa realizacijom plana unapređenja ekološkog stanja Palićkog jezera.\nOn je kritikovao i najavu gradskih vlasti da će na Paliću graditi akva park i rekao da dosadašnja iskustva pokazuju da su akva parkovi nerentabilne investicije.\nMaglai je podsetio da Subotica ima master plan turističkog razvoja Palića koji je usvojila Skupština grada i koji je obavezujući dokumenat, a taj plan predviđa da na najkvalitetnijoj lokaciji bude izgrađen hotelski kompleks sa banjskim i medicinskim sadržajima, a ne akva park.\nOštro je kritikovao aktuelnu gradsku vlast i zbog toga što nije ni započela izgradnju Fabrike vode 2, iako su obezbeđena sredstva od tri miliona evra kreditom od pre dve godine.\nMiroslav Milojević: „Bogdan Laban nije naš gradonačelnik i nije dostojan te funkcije” (foto: PGS)\n“Oni su nesposobni da realizuju i ono za šta su sredstva obezbeđena i za šta kao zajednica plaćamo skupe kamate”, ocenio je Maglai.\nUpitao je zašto gradska vlast na mestu Prve kasarne u Subotici planira izgradnju 1.200 stanova, umesto da se na toj lokaciji, za koju je rekao da je “zlatna rezerva” Subotice, izgradi fakultetski kampus za tehničke nauke, kako bi se na taj način u Suboticu dovelo i zadržalo više hiljada mladih ljudi.\n“Nosioci vlasti nemaju dodira sa realnom situacijom u ovom gradu ili je nekome stalo samo do toga da se dobro omasti u građevinskim kombinacijama”, kazao je Maglai.\nDodao je da prigradska naselja propadaju, da propada i zgrada Doma vojske u centru grada, kao i lokacija Zorka, koje je „najveće ruglo” u Subotici.\n“Sve nabrojano je jasan pokazatelj nesposobnosti lokalnih vlastodržaca i predstavlja neodgovoran odnos prema vrednoj nepokretnoj imovini ovog grada od strane nosioca izvršne vlasti”, rekao je Maglai i dodao da su sve to razlozi zašto mladi i srednje generacije i dalje masovno napuštaju Suboticu i prigradska naselja.\n“A o tome svako ćuti o tome i sve se gura pod tepih, kao da će se sve to samo od sebe zaustaviti”, naveo je Maglai.\nPredstavnik PGS-a Miroslav Milojević rekao je da Bogdan Laban “nije naš gradonačelnik i nije dostojan te funkcije”.\n“Laban treba odmah da podnese ostavku zbog bahatosti i nasilničkih metoda koje primenjuje u vršenju vlasti”, ocenio je Milojević i podsetio da odbornici PGS-a već godinu dana u znak protesta napuštaju skupštinsku salu kada za govornicu izađe aktuelni gradonačelnik.\n“Poslednji ispad Bogdana Labana se desio na zadnjoj sednici Skupštine grada, kada je zapretio članu kadrovske komisije grada Subotice Laslu Đuli rečima: ‘I ti češ doći na red’. Nasilnička narav Bogdana Labana ne miruje, to nanosi tešku sramotu gradu Subotici”, poručio je Milojević.\nOptužio je Labana da je “bez imalo stida i srama” zaposlio svoju bližu i dalju rodbinu na unosna radna mesta.\nPredstavnica PGS-a Žužana Kalmar optužila je gradsku vlast predvođenu SNS-om i Savezom vojvođanskih Mađara da obesmišljavaju i ne poštuju kulturne vrednosti, institucije, umetnike i radnike u kulturi.\n(Autonomija/Beta, foto: PGS)


Broj dobrovoljaca raste: Veliko interesovanje za služenje vojnog roka u Srbiji\nZa dobrovoljno služenje vojnog roka i kurs slušalaca za rezervne oficire u septembru interesovanje je pokazalo 1.673 kandidata, a među njima se prijavilo i 226 žena\nVesti 30.08.2015. - 15:21h Autor: Tanjug\nOd 1. septembra u tri centra za obuku Vojske Srbije, u Somboru, Valjevu i Leskovcu, javiće se 600 kandidata za dobrovoljno služenje vojnog roka sa oružjem.\nIstog dana, na Vojnu akademiju javiće se 42 kandidata, koji su završili odgovarajuće fakultete, na kurs za rezervne oficire u oklopnim i artiljerijsko-raketnim jedinicama za protivvazduhoplovna dejstva, tehničkoj i intendantskoj službi, a na Vojnomedicinsku akademiju dolazi 13 kandidata za buduće rezervne oficire sanitetske službe, saopštilo je Ministarstvo odbrane.\nZa dobrovoljno služenje vojnog roka i kurs slušalaca za rezervne oficire u septembru interesovanje je pokazalo 1.673 kandidata, a među njima se prijavilo 226 žena (184 za dobrovoljno služenje vojnog roka i 42 za kurs slušalaca za rezervne oficire).\nI ove godine nastavlja se veliko interesovanje mladih ljudi za dobrovoljno služenje vojnog roka sa oružjem. Već u sledećem, decembarskom uputnom roku, na dobrovoljno služenje vojnog roka biće upućeno još 600 kandidata u centre za obuku Vojske Srbije.


Ovo što su večeras uradili Nemci, mogla je još samo - Jugoslavija! - Sportske.net\nNaime, ''Panceri'' su večeras za nepunih pola sata uspeli da pet puta zatresu mrežu Brazilaca u prvom polufinalnom meču aktuelnog Mondijala, za vođstvo od 5:0.\nNaravno, odmah se postavlja pitanje da li je i kome je tako nešto uspelo na dosadašnjim Svetskim prvenstvima.\nA odgovor je - samo Jugoslavija, na Mondijalu 1974. godine u Zapadnoj Nemačkoj.\nU pitanju je onaj čuveni meč protiv Zaira, koji je Jugoslavija dobila sa 9-0, a poput Nemaca večeras ''Plavi'' su posle prvih pola sata poveli sa nedostižnih 5-0.\nSeriju golova započeo je Duško Bajević u osmom minutu, šest minuta kasnije Dragan Džajić je duplirao prednost, da bi u 18. već bilo 3-0, golom Ivice Šurjaka.\nČetvrti gol postigao je Katalinski u 22. a za ''petardu'' se pobrinuo ponovo Bajević u 30. minutu meča.\nZa razliku od Namačke večeras, naši su tada u prvom poluvremenu postigli i šesti gol, preko Bogićevića u 35. minutu, da bi u nastavku do devet brojali još Oblak u 61, Petković u 65 i još jednom Bajević, za het-trik u 81. minutu.\nNažalost, to je ''Plavima'' bila i jedina pobeda na ovom takmičenju koje su okončali u drugom krugu.\nNaravno, mnogi će reći da se Brazil i Zair ne mogu porediti, ali kako večeras igra ekipa Felipea Skolarija...


Šokantna vest iz Francuske, osuđen bivši reprezentativac naše zemlje! Ojadio ih za više od 100 hiljada evra - Naši u svetu\nŠokantna vest iz Francuske, osuđen bivši reprezentativac naše zemlje! Ojadio ih za više od 100 hiljada evra\nObjavljeno 15/10/20 u 11:30\nFoto: FK Crvena Zcezda\nNekadašnji fudbaler, kapiten Crvene zvezde i reprezentativac naše zemlje Nenad Kovačević osuđen je u utorak na krivičnom sudu u Nimu na godinu dana zatvora, uključujući šest meseci uslovno zbog prevare u iznosu od oko 113.000 evra, prenosi francuski list ”Le Figaro”.\nIsti izvor navodi da Kovačević nije bio prisutan na saslušanju i nije ga zastupao advokat, ali odlukom suda moraće da nadoknadi 113.748 evra tamošnjem Zavodu za nezaposlene, zajedno sa svojim ”saučesnikom” koji je osuđen jer mu je, dodaje se, ”obezbedio lažne stambene potvrde”.\n”Optužen je da je primao naknadu za nezaposlene kada više nije bio na teritoriji Francuske, i kada je paralelno zarađivao kao fudbaler u Srbiji”, rekao je predsedavajući suda, Žan Pjer Bandijera, a optužba se odnosi na period od jula 2015. do decembra 2016.\nNenad Kovačević je rođen 1980. godine, a fudbalsku karijeru počeo je u Slogi iz Kraljeva. Član Crvene zvezde postao je 2002. godine, a četiri godine kasnije se preselio u Francusku, gde je sve do 2011. godine nastupao za Lans.\nPotom se nakratko vraća u Crvenu zvezdu, a do kraja igračke karijere nastupao je još za Baku, Arad, Nim i Zemun. Za reprezentaciju naše zemlje upisao je 25 nastupa u periodu od 2003. do 2008. godine.\nKako su srpski pevači narodne muzike zarađivali u pečalbi: “Radio sam svadbu u Parizu od milion evra, toga više nema”\nIspovest srpskog fudbalera u Kini: “Kao u horor filmu. Skoro nikoga na ulici,…\nE, sad se zavalite u fotelju i uživajte – 12 minuta fudbalske magije Dušana…


Umjesto unapređenja Ministarstvo pravde BIH predlaže novu politizaciju primjene Zakona o sukobu interesa – Mreža za izgradnju mira\nUmjesto unapređenja Ministarstvo pravde BIH predlaže novu politizaciju primjene Zakona o sukobu interesa\nIako je unapređenje Zakona o sukobu interesa jedan od 14 ključnih prioriteta na putu ka EU, iz Ministarstva pravde predlažu nacrt koji u pojedinim odredbama predstavlja nazadak u odnosu na postojeći, te uspostavljanje tijela koje će ponovo biti pod političkom kontrolom\nBanja Luka, 28.decembar 2020. – Ministarstvo pravde Bosne i Hercegovine uputilo je na javne konsultacije nacrt novog Zakona o sukobu interesa BIH koji u pojedinim dijelovima uspostavlja još niže standarde od onih koje sada imamo. Tako se BH funkcionerima omogućava da budu vlasnici ili direktori privatnih preduzeća koja dobijaju tendere ili da budu na čelu udruženja koja primaju novac iz budžeta ako novac i tenderi dolaze sa nižih nivoa vlasti.\nUmjesto trenutne odredbe zakona koja kaže da BH funkcioneri ne mogu biti dio uprave privatnih preduzeća koja posluju sa „institucijama koje se finansiraju iz budžeta na bilo kojem nivou vlasti“, Ministarstvo pravde predlaže zabranu samo za privatna preduzeća koja dobijaju podsticaje iz budžeta BiH ili posluju sa BH institucijama. To praktično znači će da javni funkcioneri sa državnog nivoa moći biti u upravi ili biti vlasnici privatnih predzuzeća koje sklapaju poslove na entitetskim, kantonalnim i lokalnim institucijama. Tako nešto ostavlja ogroman prostor za korištenje političkog uticaja na institucije za ostvarenje koristi privatnog preduzeća u kojem nosilac javne funkcije ima finansijski interes.\nKorak nazad napravljen je i u dijelu zakona koji sada zabranjuje BH funkcionerima da budu na čelu udruženja i fondacija koja primaju novac iz budžeta sa bilo kojeg nivoa vlasti jer se predlaže da se zabrana odnosi samo na udruženja koja se finansiraju iz budžeta BIH. Upravo zbog ove situacije u problemu se našao lider HDZ-a Dragan Čović jer HNS čiji je predsjednik prima novac sa nižih nivoa vlasti, a zbog njegovog slučaja blokiran je i rad Komisije za odlučivanje o sukobu interesa još od 2017. godine.\nTakođe, ako se prijedlog Ministarstva pravde usvoji, ne samo da se blokade i politički pritisci na Komisiju za odlučivanje o sukobu interesa mogu i dalje nastaviti, već nije osigurana ni njena nezavisnost, jer se predlaže da budući članovi mogu biti stranačke ličnosti ali ne mogu biti članovi „organa upravljanja stranaka šest mjeseci prije podnošenja prijave na javni poziv za članstvo u komisiji“. TI BiH podsjeća da je osiguranje nezavisnosti tijela koje provodi Zakon o sukobu interesa jedna od ključnih međunarodnih preporuka, te da je posebno naglašeno i kroz izvještaje GRECO-a.\nDodatni problem je što sankcije koje se predlažu za kršenje zakona nisu destimulativne, jer su novčane sankcije za pojedine prekršaje mnogo niže od moguće dobiti iz situacije sukoba interesa. Tako je na primjer za kršenje odredbi o angažmanu u privatnim preduzećima predviđena samo sankcija do 2.000 KM dok se ukupni raspon kreće do 10.000 KM. Pojedine odredbe su i nelogične, pa tako se na primjer navodi da u slučaju kada funkcioner za kojeg se utvrdilo da je u sukobu interesa nastavi sa kršenjem zakona, komisija izriče „zabranu daljeg kršenja Zakona“, uz nastavak izricanja sankcija.\nU nekim dijelovima zakon predstavlja napredak jer je propisano da je članstvo u upravi ili nadzornom odboru javnog preduzeća nespojivo sa obavljanjem javne funkcije. Ipak ova zabrana se ne odnosi na članstvo u upravi javnih ustanova, što je takođe može dovesti do sukoba interesa a Registar javnih funkcionera koji je nedavno objavio TI BIH pokazao je da brojni funkcioneri rukovode javnim ustanovama na različitim nivoima vlasti.\nTI BIH je uputio Ministarstvu pravde komentare na nacrt u kojima je naznačeno da on ne ispunjava međunarodne standarde. Iako je unapređenje ovog zakona jedan od 14 ključnih prioriteta koje je EU postavila pred BIH, predloženo rješenje predstavlja u pojedinim odredbama nazadak i u odnosu na postojeći zakon.\nPrije četiri godine Transparency international u BiH inicirao je usvajanje Zakona o sprečavanju sukoba interesa koji je usklađen sa međunarodnim standardima i ocijenjen pozitivno od strane GRECO, EU, OSCE, i drugih međunarodnih organizacija ali zbog brojnih opstrukcija nikada nije usvojen u Parlamentu BIH i nalazi se u proceduri već tri godine.\nMinistarstvo pravde se, umjesto ovakvog nacrta odlučilo za rješenje koje u brojnim segmentima ne ispunjava međunarodne standarde. S obzirom na to da je njegovo unapređenje jedan od ključnih prioriteta na evropskom putu BIH, TI BiH očekuje i jasnu poruku od strane EU da se usvajanje ovakvih rješenja neće smatrati ispunjavanjem uslova.\nU protivnom, otvoriće se prostor vlastima u BiH da pod okriljem ispunjavanja prioriteta usvajaju čak i lošija zakonska rješenja i da umjesto unapređenja, dodatno derogiraju zakonski i institucionalni okvir za sprečavanje korupcije.\nPress rls_28.12.2020_Umjesto unapređenja Ministarstvo pravde BIH predlaže novu politizaciju primjene Zakona o sukobu interesa\nunesite broj * 7 − = 5


Delegacija BiH na proljetnom zasjedanju Svjetske banke i MMF-a u Washingtonu - Klix.ba\nDelegacija BiH na proljetnom zasjedanju Svjetske banke i MMF-a u Washingtonu\n18.4.2015. u 11:21\nMinistar vanjskih poslova Bosne i Hercegovine i zamjenik guvernera BiH u Međunarodnom monetarnom fondu (MMF) Igor Crnadak predvodi delegaciju Vijeća ministara BiH na proljetnom zasjedanju Svjetske banke (SB) i MMF-a koje se od 17. do 19. aprila održava u Washingtonu.\nBh. delegacija je jučer učestvovala na sastancima Konstituence SB-a i Konstituence MMF-a te održala niz sastanaka sa zvaničnicima međunarodnih finansijskih institucija.\nSastanci su održani sa izvršnim direktorom SB-a Frankom Heemskerkom, potpredsjednikom Međunarodne finansijske korporacije (IFC) Dimitrisom Tsitsiragosom, potpredsjednicom Agencije za multilateralne investicione garancije (MIGA) Keiko Honda i šefom Misije MMF-a za BiH Ronom van Roodenom.\nNa sastancima su učestvovale i delegacije Republike Srpske i Federacije Bosne i Hercegovine, te guverner Centralne banke BiH Kemal Kozarić.\nIzvršen je pregled saradnje BiH sa SB-om i MMF-om, predstavljeni makroekonomski pokazatelji i predviđanja te razgovarano o budućoj saradnji i projektima.\nCrnadak je ukazao na snažnu opredijeljenost na svim nivoima u BiH za poduzimanje neophodnih reformi u zemlji, na što su se politički lideri i institucije BiH obavezale i usvajanjem Zajedničke izjave, u okviru procesa pristupanja Evropskoj uniji.\nNaglasio je da će provođenje reformi otvoriti vrata za dobijanje statusa zemlje kandidata za članstvo u EU te da postoji široka međunarodna podrška za ove procese.\nU tom kontekstu ministar Crnadak je ukazao na značaj daljnje saradnje i efikasne koordinacije sa svim institucionalnim investorima kao što su Svjetska banka, MMF, Evropska investiciona banka (EIB) i Evropska banka za obnovu i razvoj (EBRD), kao i pretpristupnih fondova EU.\nMinistar Crnadak je pojedinačno ukazao na potrebu nastavka saradnje BiH i MMF-a kroz novi aranžman koji će osigurati stabilnost javnih finansija, ali i podršku predstojećim strukturalnim reformama.\nMogući prioriteti u okviru aranžmana s MMF-om bili bi stabilnost javnih finansija, rad i zapošljavanje, razvoj privatnog sektora, poslovno okruženje i stabilnost finansijskog sektora.\nTakođer, ministar Crnadak je naglasio potrebu usvajanja novog, ambicioznog programa sa SB-om, programa koji će podržati rast i zapošljavanje, u najširem smislu, ali i razvoj infrastrukture i socijalne reforme i zaštitu od vremenskih nepogoda.\nProgram bi trebao biti praćen povećanim obimom investicija Međunarodne finansijske korporacije u zdrava i rastuća poduzeća, posebno u realnom sektoru.\nU okviru posjete Washingtonu organiziran je susret ministra Crnatka sa zvaničnicima Sjedinjenih Američkih Država te je Crnadak razgovarao s vršiocem dužnosti pomoćnika državnog sekretara SAD-a Paulom Jonesom.\nCrnadak je sagovornika upoznao s političkom situacijom u BiH, posebno u svjetlu nastavka napredovanja zemlje na putu evropskih i evroatlantskih integracija, kao i prioritetima novog saziva Vijeća ministara BiH.\nIstaknuo je opredijeljenost BiH za nastavak saradnje sa SAD-om, kako na bilateralnom tako i na multilateralnom planu te izrazio očekivanje daljnje podrške SAD reformskim procesima u BiH, saopćio je Ured za odnose sa javnošću Ministarstva vanjskih poslova BiH.\nDelegacija Vijeća ministara BiH će danas, posljednjeg dana boravka u Washingtonu, nastaviti razgovore s predstavnicima međunarodnih finansijskih institucija, održati sastanke s potpredsjednicom SB-a za Evropu i centralnu Aziju Laurom Tuck.\nPredviđen je i susret s regionalnom direktoricom SB-a za zemlje Zapadnog Balkana Ellen Goldstein, izvršnim direktorom u MMF-u Mennom Snelom, direktorom Sektora za Evropu u MMF-u Poulom M. Thomsenom i zamjenikom upravnog direktora u MMF-u Min Zhuom.\nMMF Svjetska banka Washington Igor Crnadak\nSarajevo: Uhapšen dvadesetdvogodišnji mladić zbog sumnje da je bacio bombu na Koševu\n18.04.2015. u 11:42\nPredložen pritvor za Marka Nišića\n18.04.2015. u 11:14


Ryanair stiže u Banjaluku - Aviatica\nRyanair stiže u Banjaluku\nRyanair od oktobra uvodi dve linije iz Banjaluke - ka aerodromima Šarleroa u Belgiji i Memingen u Nemačkoj.\nDatum / Date: 24.04.2018.\nAerodrom u Banjaluci je uspeo da nakon višemesečnih pregovora obezbedi dolazak prve lowcost aviokompanije u ovaj grad. Irski Ryanair, najveća evropska lowcost kompanija najavila je početak letova sa banjalučkog aerodroma od kraja oktobra ove godine.\nPrve dve linije iz Banjaluke su već u prodaji preko sajta Ryanair-a. Od 29. oktobra letovi počinju prema aerodromu Šarleroa (Charleroi) pored istoimenog grada južno od Brisela (aerodrom se još naziva i Brisel – Jug). Dan kasnije, 30. oktobra letovi će biti uspostavljeni i ka aerodromu u Memingenu u Nemačkoj, stotinak kilometara zapadno od Minhena.\nObe linije biće održavane sa po dva polaska nedeljno. Letovi Šarleroa – Banjaluka su predivđeni ponedeljkom i petkom tokom zimskog reda letenja 2018/2019, koji zvanično počinje 28. oktobra 2018. Avioni će sa aerodroma Šarleroa poletati u 15.25, a iz Banjaluke u 17.55. Prema objavljenom redu letenja, letovi iz Memingena će biti utorkom i četvrtkom, sa polaskom iz ovog grada u 17.55, a iz Banjaluke u 19.50.\nBanjaluka trenutno ima samo jednu redovnu liniju sa Beogradom, koju održava Air Serbia, koja za ovu letnju sezonu najavljuje i čarter liniju za Antaliju.\nBanja LukaBanjalukaCharleroaMemmingennove linijeRynair


Dačić sa Cerarom: Srbija je na evropskom putu\nIzvor: Radio Televizija Vojvodine, 02.Dec.2019, 20:28\n"Vlade Srbije i Slovenije održaće sredinom decembra zajedničku sednicu", izjavio je ministar spoljnih poslova Srbije Ivica Dačić koji je konstatovao da su poslednjih godina intenzivirani bilateralni kontakti i da su odnosi dve države veoma dobri i možda čak na najvišem nivou od vremena odvajanja Slovenije od SFR Jugoslavije.\nNa konferenciji za novinare posle sastanka sa slovenačkim kolegom Mirom Cerarom, Dačić je rekao da Srbija ostaje na evropskom putu bez obzira >> Pročitaj celu vest na sajtu Radio Televizija Vojvodine << na to što, kaže, postoje različite smetnje kad je reč o stavovima same EU o brzini i načinu vođenja pregovara, kao i dinamici procesa proširenja.\n"S druge strane, Srbija mora da štiti svoje nacionalne i državne interese koji su pre svega vezani za zaštitu našeg teriorijalnog integriteta i suvereniteta po pitanju Kosova, mora da ima veoma balansiran odnos kad je reč o ključnim političkim akterima na međunarodnoj političkoj sceni", naveo je Dačić.\nSa Slovebijom se, kaže, traže zajednički interesi i o onim stvarima oko kojih ne postoj saglasnost, kao što je pitanje Kosova.\n"Mi uvek iznosimo argumentaciju koja u suštini traži jedno razumevanje za našu poziciju i za potrebu, našu želju da se dođe do kompromisa", rekao je Dačić.\nNaglasio je da Srbija želi da bude konstruktivan faktor u regionu, faktor stabilnosti i pomirenja i mira u regionu.\nDačić kaže da je veoma važno da imamo dobru ekonomsku saradnju sa Slovenijom, kao i da je spoljnotrgovinska razmena prošle godine iznosila 1,1 milijardi evra i da postoji zainteresovanost za dalji razvoj ekonomskih odnosa.\nEkonomska saradnja će biti, navodi Dačih, jedan od tema zajedničke sednice vlada Srbije i Slovenije.\nO svim pitanjima poput kulturnog nasleđa, sukcesije i položaja Srba u Sloveniji, dodao je Dačić, razgovara se u prijateljskom tonu i sa željom da se reše problemi koji su nasleđe naše prošlosti.\nCerar, koji je u Srbiji prvi put od kako je ministar spoljnih poslova, rekao je da se priprema teren za zajedničku sednicu vlada Srbije i Slovenije i da veruje da će ona biti u konstruktivnom duhu, pre svega kada je reč o privrednoj saradnji za koju kaže da je odlična.\nKako je rekao, prema podacima Slovenije, spoljnotrgovinska razmena premašila je prošle godine 1,5 milijardu evra i Srbija je druga država po visini slovenačkih investicija u inostranstvu.\nCerar je najavio i da će se večeras sastati sa slovenačkim preduzetnicima u Srbiji.\nNaglasio je da se Slovenija više nego bilo koja druga država EU zalaže za priključenje Zapadnog Balkana EU.\n"Tu vidimo Srbiju kao značajnog aktera. Podržavamo svako povezivanje, saradnju, i želimo da to povezivanje bude što šire i da uključi štvo više aktera", kazao je Cerar i naglasio da će Slovenija i dalje da podržava pridruživanje Srbije EU.\n"Već sada smo postavili pitanje integracije Zapadnog Balkana u EU među ključne prioritete našseg predsedavanja", poručio je Cerar te istakao da je dijalog Beograda i Prištine od velikog značaja i da ne sme da zastane.\n"Veoma je važno šta će se desiti na Kosovu, kakva će biti buduća vlada i da li će biti kooperativna. Carine od 100 odsto nisu bile korak u tom pravcu", ocenio je Cerar koji će se sutra sastati i sa predsednikom Srbije Aleksandrom Vučićem i predsednicom parlamenta Majom Gojković.\nUpitan o francuskom predlogu u vezi sa proširenjem EU i da li je još u dilemi da li je Srbija na evropskom putu, Cerar je kazao da je izazvao burne reakcije kada je rekao da od Srbije očekuje da jasno pokaže da je na evropskom putu.\n"U to ne sumnjam. Važno je da se taj evropski put često artikuliše, važno je da se taj signal ponavlja", rekao je Cerar.\nBio je, kaže, razočaran kada EU nedavno nije usvojila odluku o pozivu Severnoj Makedniji i Albaniji da pristupe pregovorima.\n"Mislim da je to bio pogrešan korak. Nismo se držali svojih obaveza i ljudima smo oduzeli nadu. Slovenija će se zalagati da tu grešku ispravimo", rekao je Cerar i poručio da EU mora da otvara vrata, a ne da ih zatvara.\nNaglasio je da cilj ne sme da bude odlaganje procesa proširenja ili bilo kakvo njegovo zamrzavanje.\nVlade Srbije i Slovenije održaće sredinom decembra zajedničku sednicu, izjavio je danas ministar spoljnih poslova Ivica Dačić koji je konstatovao da su poslednjih godina intenzivirani bilateralni kontakti i da su odnosi dve države veoma dobri i možda čak na najvišem nivou od vremena odvajanja...


Poziv za dostavljanje predloga projekata za podrsku samozaposljavanju mladih kroz dodelu bespovratnih sredstava za pokretanje poslovanja - Srbija Trade - Konkursi\nPoziv za dostavljanje predloga projekata za podrsku samozaposljavanju mladih kroz dodelu bespovratnih sredstava za pokretanje poslovanja\nPoziv za dostavljanje predloga projekata…\nEvropski PROGRES je višedonatorski Program, koji finansiraju Evropska unija (EU), Vlada Švajcarske i Vlada Republike Srbije, a osmišljen je da podrži održivi razvoj u jugoistočnoj i jugozapadnoj Srbiji. Koncept Programa razvijen je zajedno s Kancelarijom za evropske integracije Vlade Republike Srbije (KEI), koja je zadužena za praćenje sprovođenja i pružanje pomoći i podrške. Kancelariji Ujedinjenih nacija za projektne usluge (UNOPS) je dodeljen početni budžet od 17,46 miliona evra i ona snosi opštu odgovornost za sprovođenje Programa.\nKroz otvoreni javni poziv iz dve faze za finansiranje preduzeća koja ispunjavaju uslove a to je da budu registrovana u skladu sa zakonom, da vlasnici budu mladi ljudi između 18 i 30 godina starosti koji će i voditi posao, dodeljuje se iznos ekvivalentan iznosu do 10.000 evra po grantu (bespovratnim sredstvima), za nabavku mašina/opreme/trajnih dobara (uključujući i softver, ukoliko je to opravdano).\nEvropski PROGRES će dodeliti sredstva samo onim projektima koji budu ocenjeni kao najbolji na osnovu svoje relevantnosti, očekivanih ishoda/rezultata i održivosti predložene intervencije dok se budžetska linija za ovu aktivnost ne potroši (oko 180.000 evra).\nU kategoriji: Mikro, mala i srednja preduzeća, Preduzetnici, Grantovi 31. marta 2016.\nPrethodnaPrevious post:Fond za inovacionu delatnost-Kancelarija za transfer tehnologijeSledećaNext post:Poziv za dostavljanje predloga projekata u okviru EU Programa Horizont 2020 – Instrument za MSP


Ilustracija, Foto: UPRAVA CARINE / TANJUG\nŠef diplomatije EU, Žozep Borelj, ocenjuje da je situacija migranata u Unsko-sanskom kantonu neprihvatljiva\nObjavljeno: 04.01.2021. 13:05h\nEU će izdvojiti dodatnih 3,5 miliona evra za podršku izbeglicama i migrantima u BiH koji se suočavaju sa "humanitarnom katastrofom", najavljeno je iz Evropske komisije.\nŠef diplomatije EU, Žozep Borelj, ocenjuje da je situacija migranata u Unsko-sanskom kantonu neprihvatljiva.\n"Smeštaj zaštićen od zime preduslov je za humane životne uslove, koje treba osigurati u svakom trenutku. Lokalne vlasti treba da stave na raspolaganje postojeće objekte kao privremeno rešenje sve dok se kamp Lipa ne obnovi u trajni objekat", kaže Borelj.\nU EK naglašavaju da u BiH na "stotine ljudi, uključujući i decu, spavaju napolju na niskim temperaturama u Bosni i Hercegovini i da se ova humanitarna katastrofa mogla izbeći da su vlasti u BiH stvorile dovoljno zimskih skloništa u zemlji, uključujući i koristeći postojeće objekte".\n"EU će pružiti dodatnu hitnu pomoć za one koji spavaju napolju uključujući distribuciju hrane, pokrivača, tople odeće i nastaviće da pruža podršku maloletnicima bez pratnje", kaže komesar za upravljanje kriznim situacijima, Janez Lenarčić.\nU EK ocenjuju da se u Unsko-sanskom kantonu nalazi više od 1.700 izbeglica i migranata bez odgovarajućeg skloništa i podrške.\nNavodi se da je od početka 2018. godine, EU obezbedila više od 88 miliona evra Bosni i Hercegovini bilo direktno ili putem partnerskih organizacija za potrebe neposrednih potreba izbeglica, azilanata i migranata i za pomoć. Bosna i Hercegovina jača svoje kapacitete za upravljanje migracijama.\nNAJTEŽA SCENA NA SAHRANI, MLADIĆ SKRHAN OD BOLA SAMO PAO: Pozlilo mu od SILNE TUGE! (VIDEO)\nPOČELA MOLITVA, PRED CRKVU IZNEŠENI BELI KOVČEZI SA TELIMA MLADIH: Ovako ih ispraćaju na večni počinak! (VIDEO)\nEUIzbegliceMigrantiEvropska komisijaŽozep Borelj


POTPISAN MEMORANDUM O OSNIVANJU KOALICIJE ZA TRANSPARENTNOST I BORBU PROTIV KORUPCIJE NA LOKALNOM NIVOU\nIzvršna direktorka CGO, Daliborka Uljarević, pojasnila je na konferenciji za medije da su strateški ciljevi Koalicije za transparentnost i borbu protiv korupcije na lokalnom nivou jačanje transparentnosti i odgovornosti institucija u oblastima posebnog rizika za korupciju, jačanje kapaciteta orgazanizacija civilnog društva, institucija za borbu protiv korupcije i podizanje nivoa informisanosti, svijesti i aktivizma građana.\n"Naše organizacije se, vrlo široko, bave tematskim oblastima i pokušaćemo da te postojeće kapacitete i potencijale homogenizujemo, kako bi imali što efikasniji odgovor", pojasnila je Uljarević.\nOn je ukazala da civilno društvo i nezavisni mediji imaju poseban značaj u procesu demokratizacije.\n"Evropska unija (EU) je potvrdila svoju privrženost evropskoj perspektivi Zapadnog Balkana, ali je istom prilikom istakla da je to vrlo uslovno i da će zavisiti od rezultata koji se ostvare u pojedinačnim državama, koje teže da budu članice EU", rekla je Uljarević.\n"Aplikacija, koju će CeMI razviti u saradnji sa CGO, omogućiće da, na jednostavan način, svako prijavi koruptivne radnje. Svi koji imaju smart telefon mogu istog trenutka da fotografišu, snimaju audio, video zapis i da prijave kompletan slučaj. Nakon što ta prijava bude primljena, procesuiraćemo je i na taj način omogućiti građanima da prijave slučajeve korupcije", pojasnio je Vujović.\n"Naredni period, biće veoma značajan sa aspekta ispunjavanja uslova iz Poglavlja 23, odnosno rezultata koje će Crna Gora ispuniti, kao uslov u procesu evropskih integracija", ukazao je Vujović.\nPredsjednica Sindikata doktora medicine, Milena Popović Samardžić, ukazala je da ta sindikalna organizacija namjerava kroz projekat "Struka ispred politike", za koji su sredstva dobili od CGO, da ukaže na zloupotrebu zdravstvenog sistema.


Za račune daju i trećinu mesečne plate\nCene komunalija u mnogim gradovima porasle su, iako ne drastično, ali dovoljno da značajno ugroze kućne budžete građana. U pojedinim gradovima, poput Bora, komunalci traže velika poskupljenja, a u ovom gradu „Toplana“ zahteva da grejanje poskupi za čak 50 odsto.\nCene komunalija u mnogim gradovima porasle su, iako ne drastično, ali dovoljno da značajno ugroze kućne budžete građana. U pojedinim gradovima, poput Bora, komunalci traže velika poskupljenja, a u ovom gradu „Toplana“ zahteva da grejanje poskupi za čak 50 odsto. U komunalnim preduzećima pravdaju se da je poskupljenje neophodno kako ne bi imali velike gubitke, a da je cena daleko niža od ekonomske. Međutim, građani nisu zadovoljni takvim objašnjenjem pošto svako poskupljenje komunalija žestoko isprazni njihove novčanike. Komunalcima poručuju da smanje troškove, pa će možda manje biti u minusu, a ne da svoje poslovanje poboljšavaju dižući cene.\nKruševljani će plaćati skuplje grejanje, vodu i iznošenje smeća. Kubik vode će koštati 23,48 dinara, a naknada za kanalizaciju 8,2 dinara.\nUsluge Javnog komunalnog preduzeća „Kruševac“ poskupele su za 10 odsto pa će iznošenje smeća biti od 2,71 do 3,08 dinara po metru kvadratnom. Umesto dosadašnjih 43,43 dinara po kvadratu, grejanje košta 47,78 dinara.\n- Ukupni troškovi za domaćinstvo koje plaća sve tri usluge trebalo bi da bude između 6.000 i 6.500 dinara, s tim što je najveća stavka grejanje. Ukupno povećanje po domaćinstvu trebalo bi da bude oko 600 dinara. Poskupljenja su u skladu sa odlukom Vlade Srbije i na njih smo bili primorani, jer nam javna preduzeća posluju na ivici rentabilnosti - objašnjava Dragan Azdejković, gradonačelnik Kruševca.\nGrađani Kruševca, međutim, smatraju da je svako poskupljenje udar na kućni budžet.\n- Kako je toplana radila ove zime, očekivao sam da cena grejanja padne, jer nisu radili bez havarija u kontinuitetu ni 15 dana. I ostale komunalije su preskupe, jer javna preduzeća imaju višak zaposlenih, pa se troškovi prelivaju na leđa građana - ističe Goran Dragićević.\nU Valjevu će cene pojedinih komunalnih usluga sigurno biti veće od 1. marta. Direktor gradske čistoće „Vidrak“ Slobodan Pavlović potvrđuje da će cena odnošenja smeća, koja je sada 3,22 dinara po kvadratu, biti viša za osam odsto.\nViše od 3.000 domaćinstava koja su priključena na centralno grejanje takođe će najverovatnije od početka sledećeg meseca plaćati višu cenu. Sadašnjih 48,8 dinara po kvadratu stana na snazi je od aprila 2008. godine, a direktor „Toplane“ Dragan Despotović kaže da će do povećanja cene grejanja sasvim sigurno doći.\n- Sigurno je i da će to povećanje biti veće od osam odsto, s obzirom na to da toplane imaju odobrenje da cene formiraju po ekonomskim parametrima, ali za sada se ne zna koliko će biti - kaže on.\nCena vode od 20 dinara po kubiku u gradu na Kolubari nije menjana godinama, a u „Vodovodu“ upozoravaju da poskupljenje od osam odsto u skladu sa projektovanim rastom cena za ovo preduzeće „ne bi značilo ništa“. Da bi „isplivali na nulu“, u valjevskom „Vodovodu“ kažu da je minimalno povećanje cene 30 odsto.\nKragujevčanima namirivanje računa za struju, vodu, grejanje, iznošenje smeća, građevinsko zemljište i ostale dažbine odnose gotovo trećinu porodičnog budžeta.\n- U cilju zaštite standarda građana gradska vlast nije udovoljila zahtevima „Vodovoda“ i „Energetike“ da poveća cene vode za 9,5 i grejanja za 34,1 odsto. Voda je skuplja za 1,28 dinara po kubnom metru, a grejanje za 10 odsto, iako su zahtevi za korekciju cena bili realni - kaže Zoran Jovanović, član Gradskog veća Kragujevca zadužen za komunalnu privredu.\nU Užicu su za poslednja dva meseca poskupeli voda, održavanje stambenih prostorija, parking i grejanje. Januarski računi za vodu veći su od decembarskih za šest odsto, što znači da će domaćinstva kubik vode plaćati 19,75 dinara, s tim što se faktura uvećava za 25 odsto za održavanje kanalizacije. Takođe, od januara, „Stan“ je povećao cene održavanja zajedničkog prostora u stambenim zgradama, a ta usluga sada košta od 3,3 do 4,3 dinara po kvadratu. Od decembra skuplje je i grejanje za 10 odsto, pa ga Užičani sada plaćaju 51 dinar.\nGradski čelnici Čačka prilikom donošenja odluke o poskupljenju komunalnih usluga držaće se odluke Vlade Srbije, kojom je dozvoljeno povećanje cena od osam odsto.\n- Poštovaćemo taj procenat čak i po cenu da deo eventualnih gubitaka javnih preduzeća subvencionišemo iz gradskog budžeta - kaže predsednik lokalnog parlamenta Veljko Negovanović. Čačani se najviše žale na cenu grejanja od 52,42 dinara po kvadrat.\nSmederevce još nije zapljusnuo talas poskupljenja komunalnih usluga, ali toga neće biti pošteđeni, jer će Javno preduzeće za stambene usluge i toplifikaciju i „Vodovod“ od gradskih vlasti tražiti poskupljenje.\n- Trenutna cena ne pokriva poslovanje i prinuđeni smo na poskupljenje i isplanirali smo povećanje od šest odsto - najavljuje Zorica Dinić iz Javnog preduzeća za stambene usluge i toplifikaciju.\nSmederevska domaćinstva vodu plaćaju nešto manje od 25 dinara po kubiku. Ova cena važi za korisnike koji imaju kanalizaciju, dok je za one druge za oko četiri dinara niža.\n- Zbog rasta troškova imali smo mogućnost da podignemo cenu krajem prošle godine, kao što su učinili drugi vodovodi u Srbiji, ali zbog stanja u privredi i kupovne moći građana to nismo učinili. Poslovanje u ovim uslovima je sve teže i naš upravni odbor usvojio je plan o poskupljenju za šest do sedam odsto - kaže zamenik direktora „Vodovoda“ Tomislav Miljković.\nSmederevci nisu zadovoljni objašnjenjima nadležnih i kažu da su komunalije već skupe.\n- Bavim se biznisom, vezanim za leto i u ovom periodu opterećuju me svi troškovi, pa i ovi za komunalije. Struja, voda, telefon, grejanje, kada se sve to sabere, dosta košta - kaže Goran Jovanović. Sulejman Ališoski kaže da ne zna kako bi izašao na kraj sa računima da ne radi u Železari, gde su plate redovne.


REVOLUCIONARNOM STUDIJOM NAUČNICI DOŠLI DO ODGOVORA! Evo zašto su neki ljudi IMUNI na koronu! - Informer\nSARS-KoV-2, poznatiji pod nazivom "novi virus korona", samo je jedan od pregršti srodnih RNK virusa koji uzrokuju respiratorne bolesti različite težine kod ljudi i nekih životinja\nNova istraživanja pokazuju da neki ljudi stvaraju imunitet na kovid 19 ako su preležali bilo koji soj virusa korona.\nStare infekcije drugim virusima korona pomažu ljudskom imunološkom sistemu u borbi protiv novog SARS KoV-2. To je zaključak grupe istraživača sa Univerziteta Severna Arizona i Instituta za istraživanje translacione genomike, neprofitne organizacije.\nU svom istraživanju naučnici su koristili prilagođeni alat pod nazivom "Pep sek" koji su stvorili za "fino mapiranje odgovora antitela na sve viruse korona koji zaraze ljude", u rasponu od jednostavnih koji uzrokuju simptome koji nisu ozbiljniji od simptoma prehlade do ozbiljnijih i potencijalno smrtonosnih.\nOno što su otkrili je da izlaganje prethodnim virusima korona poboljšava sposobnost ljudskog imunološkog sistema da se bori protiv novog, jer angažuje prvobitno stvorena antitela za borbu protiv drugih virusa.\n- Naši rezultati sugerišu da virus kovid 19 može probuditi odgovor antitela koja su postojala kod ljudi pre trenutne pandemije, što znači da možda imamo određeni stepen već postojećeg imuniteta na ovaj virus - objasnio je koautor studije dr Džon Altin u vezi sa studijom koja je objavljena u "Sel reports medisin" naučnom časopisu sa recenzijom.\nPre novog virusa korona poznato je da se čovečanstvo upoznalo sa najmanje šest vrsta virusa korona.\nStoga su, zajedno sa SARS-KoV-2, naučnici proučavali reakcije antitela na dva druga opasna virusa korona koja su nedavno pretila svetu – MERS-KoV, što je 2012. dovelo do lokalizovane epidemije u Saudijskoj Arabiji, i SARS-KoV-1 – koja je izbila u Aziji 2003. godine.\nTakođe su proučavana četiri starija, manje opasna i daleko rasprostranjenija virusa korona – alfakoronavirus 229E, alfakoronavirus NL63, betakoronavirus OC43 i betakoronavirus HKU1.\nČovečanstvo je razvilo visok nivo imuniteta na ove viruse, čiji simptomi obično nisu ozbiljniji od simptoma prehlade, što uzrokuje blage infekcije gornjih disajnih puteva.\nOvi rezultati su izuzetno važni u davanju naučnih saznanja za stvaranje novih dijagnostičkih alata, proučavanju uticaja upotrebe rekonvalescentne plazme kao terapije za kovid 19, pa čak i u dizajniranju novih vakcina i terapija antitelima koja se mogu boriti protiv mutacija novog virusa korona.\n- Naši nalazi ističu da je odgovor na SARS-KoV-2 oblikovan prethodnom izloženošću virusu korona i imaju potencijal da povećaju antitela - rekao je Altin.\nNaučnici kažu da je obo otkriće osnov za dalje studije. Istraživanje bi, na primer, moglo pomoći da se objasni širok spektar na koji se kovid 19 manifestuje, pri čemu neki ljudi doživljavaju samo blage simptome ili čak prelaze virus potpuno asimptomatski, dok se drugi suočavaju sa teškim simptomima ili podležu komplikacijama povezanim sa bolešću.\n- Naša otkrića podižu mogućnost da priroda odgovora antitela na prethodnu endemsku infekciju virusom korona može uticati na tok bolesti uzrokovane kovidom 19 - rekao je dr Džejson Ladner, vodeći autor studije.\nIstraživanje je takođe uključivalo učešće Nacionalnog vojnog medicinskog centra Valter Rid, Norveškog univerziteta za nauku i tehnologiju i niza drugih bolnica i istraživačkih institucija.\nnauka istraživanje koronavirus imunitet\nŽRTVE KORONAVIRUSA IMAJU OVO ZAJEDNIČKO! Osim hroničnih bolesti i drugi faktori utiču na tok borbe sa bolešću\n"VREME JE DA OTVORIMO ŠAMPANJAC!" Kod oporavljenih od korone primećeno je nešto zbog čega će sada CELOM SVETU LAKNUTI!


Foto: Arhiva | Portparol SNSD-a Radovan Kovačević\nSrna 20.10.2019 16:59\nBANJALUKA - Srpski član Predsjedništva BiH Milorad Dodik definitivno je učinio mnogo više za godinu dana u Predsjedništvu BiH nego što je Mladen Ivanić u svojoj kompletnoj i sada već završenoj političkoj karijeri, rekao je portparol SNSD-a Radovan Kovačević.\n"Ivanić pribjegava jednoj vrsti napada kako bismo nekako zaboravili to da je nedavno bio predavač na Političkoj akademiji SDA, gdje je, ulizujući se valjda njima, nadajući se da će ponovo da ga izaberu za svog malog partnera, govorio kako je on taj koji je prenio sve značajne nadležnosti sa Republike Srpske na nivo BiH i kako je najzaslužniji za izgradnju države BiH", rekao je Kovačević Srni, komentarišući današnju izjavu Ivanića da Dodik nije uradio ništa u dosadašnjem dijelu svog mandata u Sarajevu.\nOvdje se, kaže Kovačević, ne radi o nečemu što mi izmišljamo ili fabrikujemo, već se radi o video-prilogu koji svako od građana može da pogleda na društvenoj mrežu "jutjub" i koji je objavila i SDA.\n"Kada su u pitanju rezultati, moram da kažem da mi ne možemo da se izborimo sa njihovim rezultatima. Dakle, to je apsolutno smiješno. Mi bismo voljeli da su oni ostvarili bilo kakve rezultate i da su građani Srpske imali bilo kakvu korist od toga što su oni bili u Savjetu ministara, ali nažalost, to se nije desilo. Jedino što se desilo je da su oni nanosili štetu ugledu, prvenstveno međunarodnom ugledu Republike Srpske", naveo je Kovačević.\nOn je naveo da je (ministar spoljnih spolova u Savjetu ministara u tehničkom mandatu) Igor Crnadak bio jedan od predvodnika lažne međunarodne kampanje u kojoj se u svim svjetskim medijima govorilo o tome da Republika Srpska navodno formira neke paravojne formacije i da će da izazove ratne sukobe.\n"Dakle, oni su plasirali takve laži sa razlogom ne bi li nekako izazvali međunarodnu intervenciju i ne bi li nekako kroz tu međunarodnu intervenciju došlo od smjene vlasti, jer su svjesni da na izborima i kod građana Srpske nemaju apsolutno nikakve šanse", rekao je Kovačević.\nOn je naveo da se njihov rezultat i njihova politika možda najbolje ogleda kroz izborni rezultat Ivanića, koji je doživio najubjedljiviji poraz u istoriji izbora Srpske.\n"Kada je u pitanju njihova priča o NATO-u, moram da kažem da je nekada u Srpskoj postojao konsenzus svih političkih partija da je potrebno da Srpska i BiH idu ka članstvu u NATO i da su se u skladu sa tim konsenzusom, za koji su glasali sve političke stranke u Srpskoj, ponašali predstavnici Republike Srpske na nivou BiH iz SNSD-a", rekao je Kovačević.\nOn je naveo da je to bila notorna laž i rigidno ignorisanje volje građana Srpske iskazano u njenoj najznačajnijoj zakonodavnoj instituciji - Narodnoj skupštini.\n"Ono što SNSD pokušava i ono što je jedina namjera SNSD-a u narednom periodu je da pokušamo zaustaviti štetu koju su oni nanijeli Srpskoj, da pokušamo vratiti sve ono što su oni prenijeli na nivo BiH o čemu Ivanić govori na Političkoj akademiji SDA", rekao je Kovačević.


“Munjeviti udar 2021” – Vojska Srbije izvela najveću noćnu vežbu\nViše od 750 pripadnika Treće brigade Kopnene vojske, uz podršku jedinica RV i PVO, na “Pasuljanskim livadama” uspešno je izvelo do sada najveću vežbu Vojske Srbije u noćnim uslovima, saopštilo je Ministarstvo odbrane.\nU saopštenju se navodi da su sinoć izvedene “složene borbene radnje taktičke grupe tokom odbrambene operacije noću, uz korišćenje najsavremenijih optoelektronskih sredstava koja su od nedavno usvojena u naoružanje Vojske”. Vežba je izvedena u okviru Združene taktičke vežbe sa bojevim gađanjem “Munjeviti udar 2021”.\nPoručio je da je Vojska u stanju da izvrši sve svoje borbene zadatke, uključujući i one koji se izvode noću u složenim metereološkim uslovima.\n“Vojska Srbije, u poslednjih sedam dana, u visokom intenzitetu izvodi svoje vežbovne aktivnosti u vazdušnom prostoru, na vodi, odnosno plovnim unutrašnjim putevima, i na kopnu. Prisustvovali smo realizaciji odbrambene operacije u noćnim uslovima, vežbi koja je veoma zahtevna i kompleksna sa visokim elementima kada govorimo o učinku vatre po cilju”, izjavio je general Mojsilović.\nMilan Mojsilović je rekao da “kopnena vojska ovim dokazuje da i u noćnim uslovima može da izvodi svoja borbena dejstva ne samo u odbrambenim, već i u napadnim operacijama”, te da to “učvršćuje poverenje u borbenu tehniku sa kojom raspolaže KoV i RV i PVO i stvara poverenje u sve zadatke koje realizuje Vojska”.\n“Ispred nas je još deo aktivnosti na Bazi ‘Jug‘ i najsadržajniji i najdinamičniji deo združeno-taktičke vežbe ‘Munjeviti udar‘ 27. juna na Privremenom pologonu ‘Pešter‘”, istakao je general Mojsilović.\nOsim Mojsilovića, vežbi su prisustvovali i državni sekretar Branko Živanović, pomoćnik ministra odbrane za materijalne resurse dr Nenad Miloradović, zamenik načelnika Generalštaba Vojske Srbije general-potpukovnik Petar Cvetković, komandant Kopnene vojske general-potpukovnik Milosav Simović, komandant Ratnog vazduhoplovstva i PVO general-potpukovnik Duško Žarković.\n“Sve to upotpunjuje sposobnost da se osmotre ciljevi, da se vrše pokreti noću i da se uspešno gađa, što smo mogli da vidimo na večerašnjoj vežbi. Zadovoljstvo je videti sa kakvim elanom su pripadnici 3. brigade prihvatili ta sredstva i pokazali sposobnost njihove upotrebe”, rekao je Miloradović.\nJedinicama Treće brigade sadejstvovali su i pripadnici Ratnog vazduhoplovstva i PVO, tenkovski bataljon T-72 MS, oklopno-izviđački bataljon BRDM-2M, deo jedinica Mešovite artiljerijske brigade i pripadnici Vojnotehničkog instituta sa sredstvima iz razvojnog programa Odbrambene industrije Srbije.\nPripadnici vojske su se oslanjali na savremene optoelektronske sisteme za osmatranje i gađanje u noćnim uslovima, koji su implementirani u oklopna borbena vozila točkaše “Lazar 3”, PASARS, “Pancir S-1”, BRDM-2MS, na tenkovima T-72MS, borbenim vozilima pešadije i drugim sredstvima iz razvoja, helikopterima H-145 i Mi-35, te bespilotnim vazduhoplovima SN-92 i “vrabac”.\nZdruženu taktičku vežbu sa bojevim gađanjem”Munjeviti udar 2021″, u organizaciji Kopnene vojske Vojske Srbije, na osam lokacija širom Srbije izvode jedinice Kopnene vojske u sadejstvu sa Ratnim vazduhoplovstvom i PVO, 72. brigadom za specijalne operacije i 63. padobranskom brigadom, u cilju provere operativnih sposobnosti Vojske Srbije, kao odgovor na izazove, rizike i pretnje po bezbednost građana Srbije, zaključuje se u saopštenju ministarstva.\n#noć, #vežba, #vojska\nSpisak dosadašnjih komentara za članak "“Munjeviti udar 2021” – Vojska Srbije izvela najveću noćnu vežbu".\nSpisak dosadašnjih komentara za članak "“Munjeviti udar 2021” – Vojska Srbije izvela najveću noćnu vežbu". Podelite vaše mišljenje sa nama. Pošaljite komentar klikom na dugme - napišite komentar.


Sličice iz političkog života - Tekstovi\nSličice iz političkog života\nIzraz „politički život" zapravo je neodgovarajući za opis stanja u antikorupcijskim institucijama značajnim za te aktivnosti u Srbiji. „Klinička smrt" ili „koma" verovatno bi bolje pristajali uz izvod iz izveštaja o dešavanjima u oblasti 23 evropske agende, kakav je Alarm koalicije PrEUgovor, redovni šestomesečni presek stanja koji izrađuje grupa udruženja koja prate evropski put Srbije, piše Zlatko Minić iz organizacije Transparentnost Srbija, članice prEUgovora.\nI dok izveštaji Evropske komisije spretno barataju diplomatskim konstrukcijama i frazama koje ostavljaju prostora da ovdašnji mediji okite sliku gole ledine cvetićima i leptirićima, te da ono što je zapravo stagnacija ili nazadak proglase za nezadrživi napredak („Nema predaje!”), Alarm daje realnu sliku. Kada je u čaši svega nekoliko kapi, nema mesta diskusiji da li je polupuna ili poluprazna. U ključnim oblastima borbe protiv korupcije u Srbiji nema napretka. Briselska zvezdica za urađen domaći - izmene pojedinih propisa značajnih za suzbijanje korupcije, obesmišljena je činjenicom da se postojeći propisi ne primenjuju. I te izmene urađene su zbog GRECO izveštaja, nakon višegodišnjeg odlaganja i kašnjenja, bez adekvatnih javnih rasprava, pa je propuštena prilika da se unaprede propisi tamo gde su odavno identifikovana uska grla i problemi, već je urađeno samo onoliko koliko je neophodno za prelaznu GRECO ocenu.\nNekoliko tačaka iz novog Alarma svedoči o tome koliko je zapravo odsustvo želje režima da se spreči korupcija i da se istinski sprovedu reforme koje bi zemlju približile evropskim standardima. A koliko se zapravo energije ulaže u stvaranje privida da se to radi.\nNaime, struktura Alarma, koji prati strukturu izveštaja Evropske komisije, daje mogućnost poređenja „politički-diplomatski korektne” slike sa stvarnim stanjem stvari.\nSličica prva - iz života Skupštine\nPa tako ono što u političkim kriterijumima izveštaja EK, u vezi sa aktivnostima parlamenta, deluje kao pohvala (Skupština je značajno smanjila upotrebu hitnih procedura i usvojila novi kodeks ponašanja poslanika. Međutim, tokom skupštinskih rasprava i dalje se koristio zapaljivi jezik protiv političkih protivnika i predstavnika drugih institucija koji izražavaju različita politička gledišta… Odbori su pregledali redovne periodične izveštaje nadležnih ministarstava. Održavane su redovne mesečne sednice sa pitanjima poslanika predsedniku Vlade i ministrima. Dva puta nedeljno, na početku plenarne sednice, poslanici traže informacije i objašnjenja od Vlade… Efikasnost, autonomija i transparentnost Skupštine, uključujući ulogu parlamentarne opozicije, potrebno je nedvosmisleno ojačati, kako bi se osigurale neophodne provere i uzajamne kontrole.) u praksi, na primeru slučajno odabranog dana u životu Skupštine Srbije, izgleda ovako:\nNastavljeno je nadmetanje poslanika u upućivanju pohvala predsedniku Republike (i šefu glavne parlamentarne stranke) Aleksandru Vučiću, bez obzira na to o kojoj se temi raspravlja, kao i u upućivanju napada na njegove - stvarne ili zamišljene - suparnike i neprijatelje. Na dan 6. oktobra 2021, kada je na dnevnom redu bio Predlog zakona o vodama, koji nije ni u kakvoj vezi sa nadležnostima predsednika države, u periodu od 10:15. do 17:05, Aleksandar Vučić ili članovi njegove porodice bili su pomenuti 95 puta, a predsednik opozicione stranke, koja nema predstavnike u parlamentu, i koji je označen kao glavni protivnik vlasti (Dragan Đilas) 54 puta.\nSličica druga - funkcionerska kampanja\nPoslednji izveštaj Evropske komisije, usvojen pre okončanja „izbornog dogovora” konstatuje da je parlament uključen u taj proces. O krajnjim dometima već je bilo dosta reči i na sajtu Transparentnosti Srbija i na sajtu Peščanika. U najkraćem, dogovor o izbornim uslovima predviđa pojedine nezakonite mehanizme, mnoga važna pitanja ostala neregulisana ili loše regulisana, a posebno funkcionerska kampanja.\nSrž funkcionerske kampanje su promotivne aktivnosti, a novi Alarm donosi i osvrt na takve aktivnosti u izveštajnom periodu (april-oktobar).\nI dok bi po predlogu iz izbornog dogovora trebalo ograničiti funkcionersku kampanju (samo) kandidata za predsednika i kandidata za poslanike, i to (samo) 7 dana pred izbore, predsednik Srbije, Vlada, rukovodioci javnih preduzeća mesecima i pre izborne kampanje koriste javne resurse i javne funkcije za političku promociju. Promocija je usredsređena na velike infrastrukturne projekte ili na odgovor države na krizu izazvanu pandemijom COVID-19, a začinjena podelom državne pomoći svim punoletnim građanima.\nPosebno su zapažene aktivnosti sa promotivnim potencijalom Aleksandra Vučića. U izveštajnom periodu zabeleženo je više od 70 promotivnih aktivnosti koje su promovisane na internet sajtu vucic.rs, za koji je naznačeno da pripada Srpskoj naprednoj stranci još od 2018, na Instagram profilu, za koji je naznačeno da pripada predsedniku Srbije, na Tviter nalogu, na kom su navedene i državna i partijska funkcija, kao i u brojnim drugim medijima. Objave su često takve da je teško utvrditi u kom svojstvu su objavljene. Pored toga, na Instagram nalogu često se objavljuju i snimci, bez određenog povoda, koje mediji potom emituju kao vesti.\nU periodu maj-oktobar na ovim izvorima registrovano je ukupno oko 220 aktivnosti Aleksandra Vučića. Među njima je preko 70 prvenstveno promotivnih (to su aktivnosti koje se u doba izborne kampanje označavaju kao „funkcionerska kampanja”) i/ili nisu povezane sa nadležnostima predsednika. Oko 150 spadaju u nadležnosti predsednika: učešće na skupovima u inostranstvu gde je predstavljao Srbiju, sastanci, u zemlji ili u inostranstvu, sa državnicima, prijem ambasadora, zvanica iz inostranstva, prijem sportista, glumaca, telegrami sa čestitkama i saučešćima.\nNeke od ovih aktivnosti takođe imaju promotivni efekat (kao na primer sastanci sa slavnim ličnostima i sportistima), ali se ipak svrstavaju u uobičajene protokolarne aktivnosti predsednika.\nU pregled promotivnih aktivnosti, kao ni u ovaj zbir, nisu uključena brojna gostovanja na TV-u, konferencije za novinare sa direktnim TV prenosima na kojima je govorio o temama van njegove nadležnosti, u rasponu od ekonomije, plata, penzija i izgradnje puteva, do vakcinacije i vantelesne oplodnje, nisu uključena ni video obraćanja putem Instagrama i Tik-toka, kao ni aktivnosti u svojstvu predsednika SNS-a. Sve ove aktivnosti takođe imaju ogroman publicitet i doprinose promociji.\nInače, od 70 promotivnih aktivnosti, 33 se odnose na posete fabrikama, obilazak gradilišta, infrastrukturnih radova, na zdravstvo i obrazovanje se odnosi 20 aktivnosti, 7 uključuje učešće na manifestacijama koje ne spadaju u protokolarne obaveze predsednika, 7 slučajeva su razgovori sa građanima, posete selima, crkvama, džamijama, domaćinstvima, a još 7 promotivnih aktivnosti svrstano je u kategoriju „ostalo”.\nSličica treća - šta je brzo, to je kuso\nZa sam kraj ovog izvoda sličica u vezi sa aktivnostima koje kao medijski neatraktivne redovno ostaju ispod radara medija, bilo da su oni koji ne oklevaju da se kritički osvrnu na (ne)aktivnosti režima, bilo da su oni koji na svaku melodiju mogu da otpevaju odu pantokratoru.\nU prethodnom (izveštajnom) periodu Vlada Srbije usvojila je (bez prethodne javne rasprave) Operativni plan za sprečavanje korupcije u oblastima od posebnog rizika. Umesto planova za sve oblasti od posebnog rizika, koje su uočene u Akcionom planu za poglavlje 23, usvojen je jedan koji se odnosi na 5 od identifikovanih 8 oblasti - javne nabavke, policija, carina, lokalna samouprava i privatizacija, dok su izostavljeni zdravstvo, obrazovanje i porezi.\nKoliko je plan ambiciozan, a koliko služi da se dobije „recka” u polje „izvršena obaveza”, svedoči primer u vezi sa javnim nabavkama. Godinama i Brisel i domaći stručnjaci, organizacije, udruženja ukazuju na probleme zbog zaobilaženja antikorupcijskih mehanizama iz sistema javnih nabavki (što su u prvom redu konkurencija i transparentnost), pre svega preko međudržavnih ugovora. Na ovaj način se realizuju neki od najvećih infrastrukturnih projekata. Operativni plan predviđa da se uradi i objavi analiza rizika od korupcije u zakonima koji dozvoljavaju mogućnost da se nabavke sprovode bez potpune primene Zakona o javnim nabavkama. Analiza treba da rezultira konkretnim preporukama za uklanjanje identifikovanih rizika u ovim propisima.\nDugačak je put dok se stanje ne izmeni u praksi, a analiza je barem prvi korak na tom putu. Ali za Srbiju nema žurbe - analiza je planirana za četvrti kvartal 2022. Ako ste pomislili da je to stoga što ima prečih stvari od puke izmene propisa, da možda treba pojačati represiju i sprečiti korupciju bar u onim slučajevima gde se Zakon o javnim nabavkama primenjuje, Operativni plan u ovoj oblasti ponovo potvrđuje kakve su ambicije onog ko ga je usvojio: planirano je organizovanje obuka za javne tužioce i policiju u vezi sa otkrivanjem korupcije u javnim nabavkama. Termin - kraj 2022.


Samostalni sindikat radnika rudnika Federacije Bosne i Hercegovine je usvojio akt koji će poslati Parlamentu i Vladi FBiH, a u njemu se nalaze uslovi koji moraju biti ispunjeni kako bi se rudari vratili na posao.\nAkt “Zahtjevi Samostalnog sindikata radnika rudnika Federacije BiH čija realizacija proizvodi prekid radničkog neposluha i pokretanje proizvodnog procesa u svim rudnicima uglja u sastavnu koncerna JP “Elektroprivrede BiH” d.d. Sarajevo” je poslat u Predstavnički dom Parlamenta FBiH i klubovima poslanika u ovom domu, Vladi Federacije BiH te Ministarstvu energije, rudarstva i industrije FBiH.\nNa samom početku oni navode da “Upravni odbor Sindikata u svoje ime i uime svih članova Sindikata poziva Parlament FBiH i Vladu FBiH da najkasnije do 1. decembra realizacijom dolje navedenih zahtjeva osiguraju uslove za prekid radničkog neposluha i početka proizvodnje u rudnicima”.\nOvo su svi zahtjevi rudara:\nSmjena generalnog direktora JP “Elektroprivreda BiH” d.d. Sarajevo (u nastavku teksta Elektroprivreda)\nIzvršiti smjenu direktora Rudnika uglja “Kreka” u Tuzli zbog katastrofalnih proizvodnih rezultata, devastiranih međuljudskih odnosa, jednostranog usvajanja odluka od značaja po životni standard radnika i izdavanje naloga za pokretanje krivične prijave protiv predsjednika Sindikalne organizacije istog rudnika\nZahtjevi usvojeni na sjednici Upravnog odbora Sindikata\nIsplatu dnevnica radnicima u rudnicima uglja u sastavu koncerna za vrijeme radničkog neposluha i protesta izvršiti u skladu sa Kolektivnim ugovorom i Pravilnikom o radu\nNavode da, ukoliko ne budu prihvaćeni njihovi zahtjevi, bit će utvrđen novi datum protesta rudara ispred Vlade FBiH, gdje će doći sa svojim porodicama i podrškom građana ovog entiteta, piše Klix


Žrtve saobraćajnih nezgoda (OSI) o bezbednosti u saobraćaju – Info LIGA\nIVANJICA / REČIMA RUŠIMO BARIJERE\nŽrtve saobraćajnih nezgoda (OSI) o bezbednosti u saobraćaju\nU okviru projekta „Lepše je i lakše je bez diskrimaniacije 2“ koji realizuje Fondacija Deca za decu u partnerstvu sa Udruženjem paraplegičara „Golija“ i lokalnom Kancelarijom za mlade u ivanjičkoj Gimnaziji održano je predavanje na temu bezbednosti svih učesnika u saobraćaju, vozača sa probnom vozačkom dozvolom, onih koji će uskoro postati vozači i učešća osoba sa invaliditetom.\nSamo predavanje koje je posvećeno većoj bezbednosti mladih u saobraćaju održali su članovi Saveza paraplegičara i kvadriplegičara Srbije, osobe koje su nastradale u saobraćaju i zbog povrede kičme se nalaze u invalidskim kolicima. Oni su svoju priču, ispovest i emociju, tokom predavanja, podelili sa publikom.\nUčesnici su bili u prilici i da isprobaju „pijane naočare“ koje simuliraju stanje sa 0,5 i 1,0 promila alkohola, u cilju shvatanja kolika opasnost zapravo preti svim učesnicima u saobraćaju ukoliko se na ulici nalazi jedan vozač u alkoholisanom stanju.\nProjekat „Lepše je i lakše je bez diskriminacije 2“ podržali su Ministarstvo za rad, zapošljavanje, boračka i socijalna pitanja Republike Srbije i opština Ivanjica a prema rečima direktora Gimnazije, Duška Parezanovića, ovo je jedno od bitnijh i korisnijih predavanja održanih u ovoj prosvetnoj ustanovi.\nŠta će biti sa malinom?\nIvanjička kompanija „Matis“ stipendira mlade kadrove (VIDEO)\nNext story Uhapšeno pet osoba zbog posedovanja narkotika i oružja\nPrevious story U Ivanjici odigran prvi memorijalni turnir u čast nastradalim policajcima na području KiM (VIDEO)


Đurević prisustvuje sjednici Saveza opština i gradova | Opština Višegrad\nPredsjedništvo Saveza opština i gradova Republike Srpske dalo je na današnjoj sjednici saglasnost na sporazum o poslovno-tehničkoj saradnji Saveza i Investiciono razvojne banke /IRB/ koji predviđa da sve i jedna opština i grad u Srpskoj, u saradnji sa IRB-om, dođe do svog investicionog profila, koji će kvalitetno biti predstavljen domaćim i stranim investitorima, rekao je predsjednik Saveza Ljubiša Ćosić.\n„Ministarstvo će imati obavezu da, zajedno sa nama, ponudi Vladi uredbu koja će na osnovu različitih kriterijuma, definisati broj zaposlenih“, rekao je Ćosić i dodao da su na današnjoj sjednici svi pokazali opredijeljenost da ne bude novog zapošljavanja u jedinicama lokalne samouprave.\n„Tu smo imali različite stavove i oni će biti poslati resornom ministarstvu“, rekao je Ćosić.\nOn je rekao da su se usaglasili da Narodna skupština raspušta skupštinu lokalne samouprave u određenim situacijama, a ne Vlada kao do sada.\nĆosić je naveo da će u nastavku sjednice raspravljati o Prijedlogu zakona o izmjenama i dopunama Zakona o službenicima i namještenicima u organima jedinica lokalne samouprave, kao i Prijedlogu zakona o izmjenama i dopunama Zakona o statusu funkcionera u organima jedinica lokalne samouprave.\nOn je istakao da će pod tačkom razno dati prijedlog da sve lokalne zajednice obilježe 30 godina Republike Srpske.\n„Ja ću pozvati sve jedinice lokalne samouprave da u idućoj godini jednoobrazno obilježimo Dan Republike Srpske nizom manifestacija“, rekao je Ćosić i dodao da će centralno obilježavanje biti u Banjaluci, ali da će jednu ili dvije aktivnosti imati i tamo gdje je Republika Srpska stvorena, a to je 9. januara u Sarajevu, i ta činjenica se mora uvažavati.


Baba Vanga je predvidjela OGROMNE promjene u naredne dvije godine – Pogledajte šta nas čeka! – Dizajn doma\nBaba Vanga je predvidjela OGROMNE promjene u naredne dvije godine – Pogledajte šta nas čeka!\nMalo je ljudi sa ovih prostora koji nsu čuli za bugarsku proročicu Baba Vangu, koja je tokom svoga života imala nekoliko velikih predviđanja koje je pogodila i koji su se na krju stvarno desili, a eoma često je u svojim vizijama vidjela i stvari koje prijete cijelom čovječanstvu.\nBaba Vangu inače mnogi zovu balkanskim Nostradamusom, a prije svoje smrti je imala neka predviđanja koja su dosezala do 5079. godine, kada bi, po njenim vizijama moglo da dođe do konačnog smaka svijeta\nA ovo su neka od njenih proročanstava koja su mnogima zanimljiva:\n-Prvo je predvidila da će zemljina orbita da e donekle izmjeniza dvije godine, znači 2023., da će prvo putovanje astronauta na Veneru po njoj se desiti pet godina nakon toga.\nZa 2043. godinu je predvijela da će muslimani vladati većinom Europe. Do 2046. godine će čovječanstvo doći na taj nivo da će prosječni život trajati 100 godina, jer će medicina tako uznapredovati da će biti sasvim jednostavno mijenjati organe.\nNjeno je proročanstvo da će 2130 godine ljudi moći sasvim normalno živjeti pod vodom, i to zahvaljući bićima sa druge planete, dok 2164. godine je predvidjela da će neke životinje imati ljudske osobine\nPrevious: Žalila se mami zbog bolova u stomaku – Uslijedila je životna drama kada su saznali razlog!\nNext: Pronašli su otvor ispod tepiha u novom stanu kojeg su kupili – Kada su pogledali unutra jedno po jedno su počeli padati u nesvijest!


BORENOVIĆ PORUČIO DODIKU: "Prestani plakati i prihvati realnost da režimi pakuju kofere" - E-index\nPredsjednik PDP-a Branislav Borenović poručio je članu Predsjedništva BiH Miloradu Dodiku kako je vrijeme da “prestane plakati zbog pada režima u Crnoj Gori i, ako smije, čestita pobjednicima”.\nPredsjednik PDP-a Branislav Borenović poručio je članu Predsjedništva BiH Miloradu Dodiku kako je vrijeme da “prestane plakati zbog pada režima u Crnoj Gori i, ako smije, čestita pobjednicima”. Predsjednik PDP-a Branislav Borenović poručio je članu Predsjedništva BiH Miloradu Dodiku kako je vrijeme da “prestane plakati zbog pada režima u Crnoj Gori i, ako smije, čestita pobjednicima”.\nDodik je konstatovao, komentarišući nedavno održane izbore u Crnoj Gori, kako je smiješno da “oni koji su tražili da Đukanović u jeku krize dođe u BiH, a on zbog neslaganja s tim potegao čak i nacionalni veto, sada obilaze partije koje su tamo pobijedile Đukanovića”.\nDodik je ovim indirektno prozvao Borenovića, koji je prošle sedmice boravio u Podgorici i sastao se s tamošnjim zvaničnicima koji su ostvarili pobjedu.\n“Kakva je to politika i kakvi su to prevaranti, pokazuje susret Ivanića i mitropolita Amfilohija, koga Ivanić laže kako je on nešto učinio da se potpiše sporazum između BiH i Srpske pravoslavne crkve, kada svi znaju da je to uradio tadašnji srpski član Predsjedništva Nebojša Radmanović. E, to je slika opozicije u Republici Srpskoj. Mi smo partijama pobjednicama u Crnoj Gori čestitali dan nakon održanih izbora, oni znaju kako se ko ponašao u krizi koja ja potresala Crnu Goru mjesecima. I konačno, mi na izbore u Republici Srpskoj idemo sa svojim, a ne tuđim uspjesima. Svaka čast svima, mi imamo svoje fotografije uspjeha”, kaže Dodik.\nDanas je stigao i odgovor prvog čovjeka PDP-a Branislava Borenovića, koji je kazao da su zvaničnici PDP-a, za razliku od Dodika, koji nije ljudski čestitao, učinili to vrlo rado i dan nakon pobjede, kao i odlaskom delegacije PDP-a u Podgoricu.\n“S druge strane, razumijem ozlojađenost i laži koje Dodik i neki oko njega pokušavaju da plasiraju. Nekada su se javno hvalili dugogodišnjim uspješnim partnerstvom s Đukanovićem, usred Banje Luke mu dodjeljivali plakete za ličnost godine i sličnost između njihovih koruptivnih vladavina se itekako može vidjeti. Jasno mu je da je talas promjene nenarodnog režima krenuo iz Crne Gore i da će stići i njega“, ističe Borenović.\nKaže da su besmislene i jadne optužbe koje Dodik i mediji pod njihovom kontrolom iznose na račun počasnog predsjednika PDP-a Mladena Ivanića.\n“Ivanić je, kada je potpisivan ugovor s Vatikanom, a kao član Кolegijuma i zamjenik predsjedavajućeg Vijeća ministara BiH, radio na ugovoru između Srpske pravoslavne crkve i BiH, što je nepobitna činjenica”, dodaje Borenović, piše Klix.\nBorenović je pozvao Dodika da, umjesto što koristi i Crnu Goru da bi produbio podjele među narodom, što mu je omiljena aktivnost, prihvati realnost i shvati da režimi polako pakuju kofere.


Sufinansiranje veštačke oplodnje | TV KANAL 9 NOVI SAD\nNaslovna EMISIJE Sufinansiranje veštačke oplodnje\nVIDEO K9: Sedamdeset sedam parova sa teritorije cele Vojvodine potpisalo je danas ugovore o sufinansiranju biomedicinski potpomognute oplodnje, koje pokriva Pokrajinska vlada.\nNakon formiranja Pokrajinskog sekretarijata za socijalnu politiku, demografiju i ravnopravnost polova, usled formalno-pravnih usaglašavanja krajem 2016. godine nisu dodeljivana sredstva parovima.\nU decembru 2016. godine, nakon usvajanja izmena Odluke o sufinasiranju troškova ovog programa, stekli su se uslovi za rešavanje prispelih zahteva.\n“Prilagođavanje akata novom sekretarijatu tražilo je zaista vreme. Nova Pokrajinska vlada nije imala dilemu, htela je da nastavi mere koje doprinose podsticaju rađanja. Podršku meri i šansu dali su pre svega predsednik Pokrajinske vlade Igor Mirović i potpredsednik Đorđe Milićević. U dogovoru s njima, ove godine je planirano 160 parova”, rekao je Predrag Vuletić, pokrajinski sekretar za socijalnu politiku.\nMitar Palikuća, osvajač prve medalje za Srbiju na Paraolimpijskim igrama 2016. je, uz pomoć ove mere Pokrajinske vlade, sa svojom suprugom Milicom dobio troje dece.\n“Kao što i znate, u današnje vreme veoma je stresan život, što dosta utiče na dobijanje potomstva, tako da su ove akcije veoma dobrodošle. Naravno i zbog te finansijske situacije i da olakšaju taj put i naravno ostvarenje sna i, opet da kažem, da bi se dobilo potomstvo. Nisu u pitanju ni godine, tako da moja preporuka svim parovima, bilo mladim ili starim, je da nikad nije kasno i da je sve ostvarivo”, naveo je Palikuća.\nPotpredsednik Pokrajinske vlade Đorđe Milićević poručio je da će ova mera biti podržana i u vremenu koje dolazi i poželeo sreću parovima koji će imati šansu da dobiju dete biomedicinski potpomognutom oplodnjom.\n“I u Vojvodini, kao i u celoj Srbiji, stopa nataliteta je, nažalost, niža od stope mortaliteta. To je možda najnegativniji trend savremenog doba, koji nam, ako se ne zaustavi, preti biološkim nestajanjem. Zato je finansijska podrška biomedicinski potpomognutoj oplodnji važna mera pronatalitetne politike sa čijom primenom će Pokrajinska vlada nastaviti i u vremenu koje dolazi”, istakao je Milićević.\nPored ovoga, Pokrajinska vlada sprovodi još dve mere za podršku porodica. To su novčana naknada od 12.000 dinara za treće dete u Vojvodini i projekat sufinansiranja kupovine kuće na selu za mlade bračne parove, dodao je Vuletić.\nPrethodni tekstNS BIKE sezona od ponedeljka\nSledeći tekstUticaj vremena na zdravlje


Komentar dana - 19.5.2016.: Kolaricu-Panicu\nUz ovakve sudove, srpskom putovanju u EU ne trebaju spoljni neprijatelji\nTaman kada su iz Brisela počela da stižu uveravanja da je Hrvatska ostala usamljena u pokušaju da uslovljavanjem blokira evropske integracije Srbije i da još postoji nada da bi famozno poglavlje 23 moglo da se otvori u junu, Viši sud u Beogradu doneo je rešenje koje kao da je naručeno iz Zagreba. Sud je, naime, odlučio da se „nisu stekli uslovi" da se troje radikala – Petar Jojić, Jovo Ostojić i Vjerica Radeta - koje haški Tribunal potražuje zbog pritiska na svedoke, prebace u Holandiju. Sud se pozvao na prethodnu odluku Specijalnog suda za ratne zločine, koju je potpisao sudija Milan Dilparić, da oni ne mogu biti uhapšeni „jer je Srbija u obavezi da isporučuje samo okrivljene za najteže ratne zločine, genocid i zločine protiv čovečnosti ». Predstavnik Srbije za Tribunal Saša Obradović već je o tome pismeno obavestio Hag.\nIz Haga je, međutim, nezvanično stigla poruka da ih srpska unutrašnja zakonska procedura za prebacivanje optuženih u Hag nimalo ne zanima i da će nastaviti da insistiraju na izručenju. Oni, sem toga, podsećaju da se Srbija obavezala na potpunu i bezuslovnu saradnju sa Tribunalom i da srpski sudovi ne mogu da biraju po kojim će haškim optužnicama postupiti, a koje će ignorisati. Ukoliko Apelacioni sud vrlo brzo ne preinači odluku, praktično je izvesno da će u sledećem polugodišnjem izveštaju Tribunala Savetu bezbednosti Ujedinjenih nacija sledećeg meseca pisati da Srbija odbija da sarađuje po ovom pitanju.\nTo samo po sebi ne bi bilo strašno, jer je Tribunal na izdisaju i malo je verovatno da bi zbog radikalske trojke Srbija mogla da snosi ozbiljne posledice, kad ne bi bilo hrvatskog uslovljavanja. Puna saradnja sa Tribunalom je, uzzpovlašćeni položaj za hrvatsku manjinu u Srbiji i sužavanje nadležnosti beogradskog Specijalnog suda, ono što bi Beograd, prema stavu hrvatske vlade, morao da ispuni da bi se poglavlje 23 otvorilo.\nKada je Hrvatska početkom prošlog meseca postavila ove uslove, upravo je ovaj prvi odmah odbačen kao neosnovan, kako od strane Evropske komisije, tako i od strane svih ostalih članica EU. Komisija je, naime, od glavnog haškog tužioca Serža Bramerca tada zatražila procenu saradnje Srbije sa Tribunalom i on je odgovorio da je saradnja, što se njega tiče, zadovoljavajuća. Time je praktično obesmislio hrvatski zahtev, ali ga je sada Viši sud u Beogradu odbijanjem da uhapsi radikalsku trojku vratio na dnevni red. Kada iz Njujorka stigne papir sa pečatom Saveta bezbednosti sa ocenom da Beograd ne sarađuje, čak ni najveći prijatelji Srbije u Evropskom savetu i Komisiji neće imati izbora nego da otvaranje poglavlja odlože za neka bolja vremena. Predsednik Saveta za saradnju s Haškim tribunalom Rasim Ljajić već je upozorio da je ovakav ishod verovatan.\nU kojoj meri je odluka Višeg suda o odbijanju izručenja bila zasnovana na pravu, a koliko na političkim okolnostima, teško je utvrditi. Blizu je pameti, međutim, da je okolnost da je Vojislav Šešelj ostvario solidan rezultat na izborima i da će troje optuženika verovatno uskoro steći poslanički imunitet imala neku težinu. Sem toga, budućem mandataru Aleksandru Vučiću, koji ovih dana mora mnogo da mozga kako da u budućoj Vladi pomiri brojne suprotstavljene interese koalicionih partnera i sopstvene stranke, u ovom trenutku svakako ne treba cirkus na ulicama i u Skupštini koji bi Šešelj svakako organizovao ako bi neko pokušao da uhapsi Jojića, Ostojića i Radetu.\nSa druge strane, evropske integracije definisane su kao prvi strateški cilj prethodne, a veoma verovatno i buduće Vlade, bar ako je suditi po onome što je Vučić govorio u kampanji i u nakon nedavnog susreta sa evropskim komesarom za pregovore o proširenju Johanesom Hanom. Sada je odlukom Višeg suda ostvarenje tog cilja ozbiljno doveden u pitanje. Ukoliko se kao tačne ispostave i spekulacije da bi Nenad Popović, protivnik EU i pobornik specijalnih veza sa Rusijom, mogao da dobije potpredsedničko mesto u Vladi, biće to jasan signal da je Srbija već nakon suočavanja sa prvom ozbiljnom preprekom u pregovaračkom procesu odlučila da evropske integracije stavi u drugi plan, ako ne i da od njih sasvim odustane. Čekajući Vučićev ekspoze, čovek ne može da se zapita da li je srpsko putovanje u Evropu u onoj meri ireverzibilno koliko je do juče izgledalo.


Tenorio: Ništa još nismo postigli : Nadlanu.com\nTenorio: Ništa još nismo postigli\nObjavljeno 19. jun 2006. / 09:56:29\nHAMBURG, 15. juna 2006. (Beta-Rojters) - Strelac gola za Ekvador u današnjoj pobedi nad Kostarikom od 2:0, Karlos Tenorio, rekao je da njegov tim još ništa nije postigao plasmanom u drugi krug Svetskog prvenstva.\n"Ništa još nismo postigli, želimo da idemo što dalje možemo. Inače, presrećan sam. Ova radost koju osećam ne može se suzdržati ili čak objasniti", rekao je Tenorio posle meča koji je odveo njegovu reprezentaciju u drugi krug takmičenja.\nPobeda Ekvadora odvela je u drugi krug i Nemačku, pošto obe ekipe imaju šest bodova, ali južnoamerička selekcija ima bolju gol razliku. Ove dve ekipe sastaće se u poslednjem kolu i odlučiti o pobedniku grupe.\nSelektor Ekvadora, Luis Fernando Suares, bio je oprezan pred taj duel.\n"Biće jako teško jer će igrači biti umorni, pošto su odigrali dve utakmice. Žele da odigraju dobro protiv Nemačke, biće to istorijska utakmica", rekao je Suares.\nSelektor Kostarike, Aleksandre Gimaraeš, bio je jako razočaran posle utakmice.\n"Takav je ovaj sport - ako propustite šanse, protivnik nema milosti. To nam se dešavalo u obe utakmice", rekao je on.\nNapadač Paulo Vončop ocenio je da je nastup na ovom Mundijalu bio za njegovu reprezentaciju gori nego prethodna dva puta kada su igrali, 1990. u Italiji i pre četiri godine u Japanu i Južnoj Koreji.\n"Od sva tri, ovo je najgori nastup. Sve što sada možemo da uradimo je da dignemo glave gore i nastavimo da radimo. Morali smo da jurimo gol, ali nije nam išlo", rekao je Vončop.\nKostarika igra protiv Poljske u utorak u Hanoveru.


Nova potvrda za Barbaru - vino.rs\npetak, 23 avgust 2013 12:34\nStigla je Barbara i – pobedila! Na festivalu vina, održanom u Nišu 16. i 17. avgusta, pored brojnih izlagača iz Srbije i regiona vina je izložila i lokalna vinarija Aleksić, a njihov izuzetno ukusni roze Barbara oduševio je sve prisutne.\nOva mlada, ali sve trofejnija vinarija, od svojih prvih pojavljivanja, pleni nepca vinske publike širom zemlje vinima koja kreiraju tri žene, a taj se trend samo dodatno nastavio u gradu na Nišavi.\nU velikoj tajnosti održano je ocenjivanje vina od strane HORECA sektora jugoistočne Srbije, ali i posetilaca samog sajma, pri čemu je polusuvi roze vinarije Aleksić po imenu Barbara, rađen od kaberne sovinjona i muskat hamburga, ubedljivo osvojio ukuse stručnjaka i ljubitelja vina. Ovo je još jedna potvrda da je ženski pristup od izuzetnog značaja kada je proizvodnja vina u pitanju, jer ovo vino, u što se svako mogao uveriti, oslikava karaktere ovih mladih žena: energičnost, odlučnost, lepotu, bujnost, pa i malu dozu drskosti koja samo dodatno začinjava lepezu voćnih aroma što osvajaju na prvi miris i prosto mame da probate Barabaru čak iako možda niste ljubitelj rozea.\nBarabra je tek nedavno stigla na vinsku scenu, a kako je krenulo ostaće još dugo tu sa nama.


Poljska odbacila kritike EU o medijskim propisima\nPoljski ministar pravde Zbignjev Ziobro odbacio je kritike Evropske unije i komesara Gintera Etingera o poljskim medijskim propisima pominjući i medijske slobode u Nemačkoj. Reči koje izgovori jedan nemački političar izazivaju najgore konotacije među Poljacima, napisao je poljski ministar.\nZbignjev Ziobro je doveo u pitanje i sam učinak Berlina u vezi sa slobodama medija i aludirao na okupaciju Poljske od strane nacističke Nemačke u Drugom svetskom ratu, prenosi Rojters.\nOdnosi između Poljske i EU su pogoršani otkako je partija "Prava i pravde" dobila izbore u oktobru na osnovu evroskeptične platforme. Ziobro je odgovorio Etingeru u pismu koje je objavila poljska nacionalna agencija PAP.\n"Takve reči, koje izgovori jedan nemački političar, izazivaju najgore konotacije među Poljacima", napisao je poljski ministar. On je, takođe, dodao da je unuk poljskog oficira koji se borio u poljskom pokretu otpora u Drugom svetskom ratu dok je Poljska bila pod "nemačkim nadzorom".\nZiobro je tako reagovao na predlog Etingera koji je rekao za nemački list Frankfurter algemajne cajtung od 3. januara da "ima mnogo razloga da se aktivira mehanizam vladavine prava i Varšava stavi pod nadzor".


NSinfo: Koridor od Antlantika do Crnog mora: Izgrađena biciklistička staza Begeč-Futog, na redu spajanje sa NS\nKoridor od Antlantika do Crnog mora: Izgrađena biciklistička staza Begeč-Futog, na redu spajanje sa NS\nOvaj koridor ima početak na obalama Atlantskog okeana\nGradonačelnik Novog Sada Miloš Vučević zajedno je sa potpredsednikom vlade i ministrom trgovine, turizma i telekomunikacija Rasimom Ljajićem obišao deo novoizgrađene biciklističke staze Novi Sad-Begeč.\nU prvoj fazi, koja je realizovana 2017. godine, izvedeni su radovi od Dunavske ulice u Futogu do izlaska iz Futoga prema Begeču i to u dužini od 1.727 metara. Ovu investiciju finansirala je Republika Srbija, posredstvom Ministarstva trgovine, turizma i telekomunikacija.\nDruga faza izgradnje biciklističke staze, koja je realizovana u 2019. godini, obuhvata deonicu od izlaska iz Futoga do Obalske ulice u Begeču, u dužini od 4.548 metara. Ovu investiciju zajednički finansiraju Ministarstvo trgovine, turizma i telekomunikacija i Grad Novi Sad.\n- Nastavljamo odličnu saradnju sa Ministarstvom turizma, trgovine i telekomunikacija.\nMi smo imali više uspešnih zajedničkih investicija koje su opredelile dobru investicionu politiku Grada Novog Sada, jer smo danas u prilici da vidimo da je završena prva faza vanevropskog koridora koji spaja biciklistički koridor od Atlantskog okeana do Crnog mora.\nUradili smo zajedno sa ministrom Ljajićem prvih šest kilometara i 275 metara staze od Begeča ka Novom Sadu, spojili smo Begeč i Futog.\nZahvaljujući podršci resornog ministarstva obezbedili smo finansiranje iz budžeta Republike i iz Grada. Ovaj projekat nas je koštao 95 miliona dinara, ukupno za obe faze, s tim da je prvu fazu finansiralo isključivo Ministarstvo, 25 miliona dinara, a ova druga deonica, vredi 70 miliona, s tim da je 40 dao Grad, a 30 miliona dinara Ministarstvo.\nPozivamo kolege iz bačkopalanačke opštine da nam se pridruže da idemo dalje ka zapadu, a Uprava za investicije i građevinsko zemljište, već priprema projektnu dokumentaciju za naredne faze.\nSledi spajanje Dunavske ulice u Futogu i Ulice Sime Matavulja u Novom Sadu, a konačna destinacija ove deonice biće u Šekspirovoj ulici na Limanu. Кada budemo spojili Šekspirovu ulicu i Begeč, mi ćemo praktično završiti ovaj deo koridora koji prolazi kroz naš grad.\nNovosađani vole bicikl kao prevozno sredstvo, a koriste ga i u svrhu rekreacije, tako da sada imaju jednu od najlepših staza. Mislim da će ljubitelji biciklizma, zdravog života, uz Dunav i divnu prirodu moći istinski da uživaju. Nažalost, ima i nesavesnih ljudi koji su već krenuli kolima ovom stazom i apelujem na Ministarstvo unutrašnjih poslova, odnosno na policiju da zaista drakonski kažnjava ljude koji ne poštuju osnovne civilizacijske norme, jer je ovo napravljeno za bicikliste - rekao je gradonačelnik Vučević.\nMinistar Ljajić je istakao da će bez ikakve sumnje, ovaj deo koji staze koji se gradi biti kičma biciklističkog saobraćaja u Srbiji u narednim godinama.\n- Na nama je da gradimo i lokalne, tzv. magistralne puteve od tog glavnog koridora, ako uzmemo da je ovo auto-put, moramo povezivati i lokalne turističke destinacije sa ovom glavnom trasom biciklističkog koridora.\nPrema tome, mi ćemo nastaviti da radimo na završetku ove trase od tih 23 kilometra, a verujem da ćemo je završiti u naredne bar dve godine. Ono što je, takođe, veliki projekat, a zajedno radimo sa pokrajinskim sekretarom za privredu i turizam, to je izrada projektno-tehničke dokumentacije za izradu biciklističke staze Beograd-Novi Sad.\nTo će u velikoj meri povezati dva glavna turistička centra koja donose najviše prihoda državi kada govorimo o deviznom prilivu i privlačenju stranih turista. Ova vrsta turizma, koja podrazumeva turiste sa prevoznim sredstvom biciklom, u Srbiji poprima sve veći značaj i shodno tome joj dajemo pažnju koju objektivno zaslužuje.\nVerujem da će i prihodi od te vrste turizma biti sve veći, a samim tim i broj bicilista koji će dolaziti i posećivati Srbiju – rekao je Rasim Ljajić.\nBiciklistička staza Novi Sad-Begeč pripada jednom od tri koridora koji prolaze kroz Srbiju, koridoru Euro Velo 6, od Antlantika do Crnog mora. Ovaj koridor, koji predstavlja jednu od najpopularnijih Evropskih ruta, ima početak na obalama Atlantskog okeana u Francuskoj, a zatim prolazi kroz Švajcarsku, Nemačku, Austriju, Slovačku, Mađarsku, Srbiju, Hrvatsku, Bugarsku i završava se u Rumuniji, na obalama Crnog mora.\n... ap vojvodina, bicikl, euro velo, evropa, koridor, Novi Sad, srbija


Ženski deo reprezentacije počeo sa veslanjem grupnih čamaca - Sportske vesti - Savremenisport.com\nNaslovna :: Sportske vesti ::\tŽenski deo reprezentacije počeo sa veslanjem grupnih čamaca\nŽenski deo reprezentacije počeo sa veslanjem grupnih čamaca\nFoto: Kajakaški savez Srbije\nKajakaški reprezentativci privode kraju četvrtu nedelju veslačkih priprema u Turskoj. Prve tri nedelje naši reprezentativci su iskoristili da se uveslavaju i vrate osećaj na vodi posle pauze zbog bazičnih priprema. Ženski deo ekipe u prve tri nedelje najviše je radio na uveslavanju i kombinaciji treninga tehnike i snage u jednosedima. Drugi deo priprema naše najbolje kajakašice koriste kako bi polako uveslavale grupne čamce.\nTrener ženskog dela ekipe, Miroslav Rodić, zadovoljan je dosadašnjim učinkom. Osim toga, u trenažni proces sada su uključeni i treninzi uveslavanja grupnih čamaca, pre svega, četverca na 500 metara.\nPred srpskim kajakašicama je dugačka sezona u kojoj se izbaraju norme za učešće na Olimpijskim igrama u Tokiju 2020. godine. Za ženski deo ekipe najvažnija će biti posada četverca na osnovu kojeg može da se izbori maksimalan broj olimpijskih viza, i kroz tu disciplinu obezbede i mesta u manjim posadama koje se takmiče u olimpijskom programu.\nŽenski deo ekipe je kombinacija iskusnih takmičarki kao što su Nikolina Moldovan, Milica Starović i Kristina Bedeč, i mladih snaga koje su već u mlađim kategorijama potvrdile svetsku klasu: Marija Dostanić i Biljana Relić.\nPredolimpijska godina u kajaku je teža nego godina u kojoj se održavaju same Olimpijske igre zbog zgusnutog kalendara, ali i činjenice da norme mogu da se izbore samo na Prvenstvu sveta koje je tradicionalno na samom kraju sezone. Nikolina Moldovan, koja je boje Srbije branila na Olimpijskim igrama u Londonu i u Rio de Žaneiru ističe da ovogodišnje Prvenstvo sveta na kojem se izbaraju norme, dočekuje rasterećeno.\nMilica Starović koja se takmičila na Olimpijskim igrama u Riju smatra da je posle uspeha Marka Tomićevića i Milenka Zorića u Brazilu 2016. godine, iako je veoma rano govoriti o Tokiju, stigao pravi trenutak da se i ženski deo ekipe okiti olimpijskom medaljom.\nKajakaška reprezentacija Srbije na veslačkim pripremama u Beleku biće do 25. marta.\nAutor: Kajakaški savez Srbije\n+ Todorović: U Prokuplje po dva boda\n+ Čovek koji je leteo na svim kontinen...\n+ Proslavljen 63. rođendan Zavoda za s...\n+ Kragujevčane očekuje težak ispit\n+ Trofej Beograda u kriketu ovog vikenda


POTPISAN SPORAZUM O SARADNJI IZ OBLASTI ZDRAVSTVENOG OSIGURANJA IZMEĐU REPUBLIKE SRPSKE I SRBIJE: Pacijentima iz Srpske dostupne sve zdravstvene ustanove u Srbiji\nZa pacijente iz Republike Srpske kojima su iscrpljene mogućnosti liječenja u zdravstvenim ustanovama u Srpskoj, zahvaljujući potpisanom sporazumu u Beogradu, biće dostupne sve zdravstvene ustanove koje djeluju u okviru zdravstvenog sistema u Srbiji, rekao je direktor Fonda zdravstvenog osiguranja (FZO) Srpske Dejan Kusturić.\nKusturić je rekao da su jednakost u liječenju i mnogo bolja dostupnost zdravstvene zaštite ključne odrednice sporazuma o saradnji iz oblasti zdravstvenog osiguranja između Republike Srpske i Srbije koji je danas potpisan, saopšteno je iz FZO.\n"Sa jednakošću i istim tretmanom pacijenata očekujemo i kraće čekanje na operacije, a znamo da je vrijeme najvažniji faktor efektnog liječenja. Pogodnost se ogleda i u jedinstvenim, dosta povoljnijim cijenama liječenja naših osiguranika u Srbiji, pa očekujemo i mnogo manje troškove za liječenje izvan Srpske", rekao je Kusturić.\nPrema njegovim riječima, manji troškovi znače samo jedno - više novca koji ostaje u zdravstvenim ustanovama u Srpskoj kao podrška unapređenju razvoja zdravstvenog sistema.\n"Dakle, procedura upućivanja ostaje ista i to onda kada se liječenje ne može sprovesti u zdravstvenim ustanovam u Srpskoj. O prijedlogu upućivanja odlučuje stručna komisija Fonda", pojašnjavaju u FZO.\nIZVOR: Vebsajt Nezavisne, 31.01.2020.


Odgođeno glasanje o tri zakona | MINA\nNaslovnica Crna Gora Odgođeno glasanje o tri zakona\nPodgorica, (MINA) – Skupština Crne Gore odgodila je glasanje o predlozima zakona za čije usvajanje je potrebna apsolutna većina poslanika.\nPoslanica Demokratske partije socijalista (DPS) Branka Tanasijević tražila je odgađanje glasanja o predlozima izmjena i dopuna zakona o parničnom postupku i o državnim simbolima i Danu državnosti, kao i Predlogu zakona o životnom partnerstvu osoba istog pola.\nOna je tražila odgađanje jer dio poslanika, koji bi, kako je rekla, želio da glasa o tim tačkama, ne prisustvuje sjednici parlamenta.\nPoslanik Liberalne partije Andrija Popović zatražio je zaštitu poslanika koje je prošle sedmice Adminstrativni odbor novčano kaznio zbog izrečenih mjera opomene na skupštinskim sjednicama prošle i ove godine, među kojima je i on.\n„Nemam ništa protiv da se taj novac odbije od plate, ali ima protiv da on ide u fond za zarade iz kojeg se isplaćuju plate poslanicima koji 30 mjeseci ne dolazi u Skupštinu. Tražim da taj novac ide u humanitarne svrhe“, rekao je Popović.\nPredsjednik Skupštine Ivan Brajović kazao je da zbog umanjenja plata poslanicima koji su kažnjeni, neće biti uvećane zarade poslanika koji bojkotuju parlament.


ČIP sistemi nastavljaju agažman na području elektroinstalacija - Akta.ba\n05.01.2018. 10:18 / Izvor: Akta.ba\nTradicionalnim „Završnim godišnjim sastankom“ svih uposlenih, ČIP sistemi su obilježili kraj poslovne godine, godine čijim su rezultatima zadovoljni. Kako je ovom prilikom istakla direktorica ove uspješne kompanije: “2017. godina može se smatrati jednom od najuspješnijih godina do sada - broj uposlenika je znatno veći, kao i broj edukacija, ali i priznanja za naš rad. Mnogo toga je obilježilo ovu godinu i motivisalo nas da u narednu krenemo sa više inspiracije za uspjeh.“\nMladi tim ČIP sistema ponosan je na mjesečne izvještaje koje dostavljaju javnosti, a koji su svaki put bogatiji od prethodnih. „Samo u decembru smo imali preko 20 aktivnosti kojima se izuzetno ponosimo, među kojima su Beogradsko priznanje generalnoj direktorici Adisi Tufo, 'Naj ženu XXI veka' u sferi poduzetništva, posjeta partnera iz Italije, četiri stručna seminara, te nekoliko priznanja za društveni aktivizam“, rekla nam je izvršna direktorica Lejla Tufo.


Ruska crkva nije protiv kancelarije SPC u Briselu\nStarešina Podvorja Moskovske patrijaršije u Beogradu, protojerej Vitalij Tarasjev demantovao je da Ruska pravoslavna crkva (RPC) negativno sagledava odluku Sabora Srpske pravoslavne crkve (SPC) o osnivanju kancelarije SPC-a u Briselu.\nOn je istakao da nije tačno da je ruski patrijarh Kiril uputio pismo patrijarhu srpskom Irineju, u kojem navodno kritikuje SPC zbog nedavne odluke o otvaranju kancelarije u Briselu.\n"Takvo pismo ne postoji, niti bi patrijarh Kiril nešto takvog sadržaja potpisao", rekao je otac Vitalij za crkveni Radio "Slovo ljubve".\nOn je rekao da RPC i sama već dve decenije ima kancelariju u Briselu i da će rado sarađivati sa kancelarijom SPC-a.\nOn je pisanje pojedinih medija o navodnom nezadovoljstvu RPC-a ocenio kao zloupotrebu Crkve u dnevno-političke svrhe, iznošenjem netačnih informacija, bez ikakve argumentacije, naglasivši da su ovakva pisanja "napad na celokupnu pravoslavnu crkvu, a ne samo na rusku ili na njene pojedine ličnosti".\nPojedini mediji u Srbiji su, pre dva dana, objavili informaciju da je ruski patrijarh uputio pismo patrijarhu srpskom Irineju u kojem navodno kritikuje SPC zbog odluke o otvaranju kancelarije u Briselu.


Ostali sportovi - Streljaštvo: Prvenstvo Vojvodine MK puškom\nNapisano u kategoriji Ostali sportovi, 31 avgusta, 2010\nProteklog vikenda, 28.avgusta, održano je Prvenstvo Vojvodine MK puškom i to u Zrenjaninu, za kadete serijskom MK puškom, a 29.avgusta, u Novom Sadu za juniore standardnim MK oružjem. Iako već 25 godina neradi vatreno strelište u Pančevu, mladi Pančevci su uspeli da osvoje 11 medalja uz naporne treninge u Zrenjaninu, Novom Sadu, Beogradu i Sremskoj Mitrovici.\nEkipa kadeta SD Pančevo 1813 u sastavu: Dalibor Pavlović (248), Strahinja Nedeljković (223) i Aleksandar Jovanović (181) je osvojila drugo mesto sa 652 kruga u trostavu 3×10, a Dalibor Pavlović je osvojio prvo mesto pojedinačno, dok je ista ekipa kadeta sa 709 krugova u disciplini 30 metaka ležeći osvojila treće mesto sa rezultatima: Strahinja Nedeljković 239, Dalibor Pavlović 236 i Aleksandar Jovanović 231 krug.\nEkipa kadetkinja SD Pančevo 1813 u sastavu: Tatjana Hrib (222), Nina Resanović (216) i Katarina Mijačić (164) je osvojila drugo mesto sa 602 krugova u trostavu 3×10, Tatjana Hrib je osvojila drugo, a Nina Resanović treće mesto pojedinačno, dok je ista ekipa kadetkinja sa 684 krugom u disciplini 30 metaka ležeći osvojila drugo mesto sa rezultatima: Nina Resanović 232, Katarina Mijačić 230 i Tatjana Hrib 222 kruga.\nEkipa juniorki SD Pančevo 1813 u sastavu: Tijana Kolarik (574), Tašana Bogatinovski (558) i Marina Veljković (540) je osvojila drugo mesto sa 1762 kruga u disciplini 60 metaka ležeći, a Tijana Kolarik je peta pojedinačno.Ekipa juniorki SD Pančevo 1813 u sastavu: Tašana Bogatinovski (560), Tijana Kolarik (546) i Marina Veljković (519) je osvojila drugo mesto sa 1625 krugova u trostavu 3×20 metaka, a Tašana Bogatinovski je druga pojedinačno.\nPojedinačno su nastupile i Dajana Antonić sa 539 u disciplini 60 metaka ležeći i 514 u trostavu i Marija Bubalo sa 527 u disciplini 60 metaka ležeći 531 u trostavu. Odlično je pucao i jedini takmičar SD Pančevo 1813 u juniorskoj kategoriji, Gabriel Dautović i osvojio treće mesto u disciplini trostav 3×40 metaka sa 1103 kruga, a sa 562 kruga disciplini 60 metaka ležeći peto mesto.\nNa Prvenstvu Srbije koje će biti održano od 10 – 12.septembra u Novom Sadu iz SD Pančevo 1813 će nastupiti sve navedene ekipe u ekipnoj i pojedinačnoj konkurenciji i Gabriel Dautović pojedinačno.


Vesti online / Vesti / Svet / Krvnik iz Londona je bio agent MI-6\nHalid Masud (52), napadač iz Londona, nije bio samo "usamljeni ratnik džihada", već i saradnik britanske tajne službe MI-6, koji se po njenom nalogu tokom rata u BiH priključio odredu El Mudžahedin kako bi kontrolisao grupu islamista iz Velike Britanije koja se borila na strani Armije BiH, za "Vesti" ekskluzivno otkriva stručnjak iz oblasti borbe protiv terorizma, Dževad Galijašević.\n- Pogrešne su tvrdnje nekih medija da je Masud bio radikalni islamista koji je postao ratnik odreda El Mudžahedin. On je tamo prevashodno poslat od strane britanske MI-6 kako bi kontrolisao Abu Hamzu al Misrija - ključnog igrača britanske MI-6, koji je kao imam džamije Finšburi Park u Londonu bio glavni čovek u regrutovanju i slanju muslimana iz Velike Britanije na razna ratišta po svetu, pa tako i u Bosnu - tvrdi Galijašević.\n* Britanija u strahu: Teroristički napad u srcu Londona!\n* "Nebitni" džihadista zavio London u crno\nOn je redakciji "Vesti" dostavio i niz dokumenata koja povezuju Masuda sa odredom El Mudžahedin, ali i izvode iz telefonskih razgovora koji indikativno upućuju na povezanost Abu Hamze sa vodećim islamskim terorističkim vođama poput Osame bin Ladena ili Musabom Zarkavijem.\nMeđutim, britanski "Gardijan", pozivajući se na Metropoliten policiju, tvrdi da Masud sve do 2004. godine nije napuštao Ostrvo.\nGalijašević objašnjava da će Velika Britanija učiniti sve da se javnost ne dokopa ključnih informacijama o vezama MI-6 sa radikalnim islamizmom, posebno kada je reč o ratu u BiH.\n- Priznanje da je Masud bio njihov čovek, dovelo bi do raspada obaveštajnog sistema Velike Britanije i smešno je očekivati da bi ozbiljna država to dozvolila. Zato se u njegovoj biografiji svesno pravi "šupljina" šta je radio devedesetih. Ali, postoje brojni dokazi koji potvrđuju da su cela mreža mudžahedina i njen odred El Mudžahedin bili pod nadzorom britanskih tajnih službi, kao i da su najvažniji teroristi Al Kaide za komunikaciju koristili mobilne telefone iz Britanije - ističe Galijašević.\nPrema podacima do kojih je došao ovaj ekspert, Masuda je u MI-6 regrutovao upravo Abu Hamza, a zajedno su, krajem 1992. godine, otišli za Bosnu.\nHrvatske obaveštajne službe su registrovale da je Masud čak tri puta odlazio za Bosnu koristeći varijacije na svoje ime koje je dobio kada je prešao u islam.\nPrvi put je koristio engleska dokumenta na ime Mesud Halid Abdela.\nDrugi put se koristio službenom legitimacijom Visokog saudijskog komiteta na ime Abu Halid Abgulrezak, a treći put je koristio ime Khaled M. S. Abdula.\n- S ovim imenom dobija i pasoš i ličnu kartu sa jedinstvenim matičnim brojem, a zatim je i zaveden na spisku odreda El Mudžahedin. Bosanske vlasti su mu čak i priznale ratni staž sve do 25. decembra 1995. godine - ističe Galijašević i dodaje da je Masudov mentor Abu Hamza el Masri već na početku rata teško ranjen u jednoj od prvih akcija El Mudžahedina kod Tešnja.\n- Tada je izgubio oko i ruku, pa je izvesno vreme proveo u Bosni na lečenju koje nastavlja 1993. godine u Londonu, a zatim se ponovo vraća u Bosnu. Poznajem lično desetak mudžahedina koji su pod njegovom komandom obučavani ili ratovali - navodi Galijašević.\nPrema njegovim rečima, britanske obaveštajne službe svesno prećutkuju podatke o "ratnoj biografiji" Halida Masuda, pa navode da ga kao radikalnog islamistu evidentiraju tek 2005. godine.\n- Zapravo, istina je da je Masud izašao iz ilegale tek pošto je njegov "duhovni otac", Abu Hamza, uhapšen, a posle dve godine, u oktobru 2013, nakon istrage u Britaniji i isporučen Americi zbog ozbiljnih sumnji da je pripremao niz terorističkih napada na tlu SAD - zaključuje Galijašević.\nEvidentiran tri puta\nDževad Galijašević ističe da je Halid Masud tri puta evidentiran na spiskovima odreda El Mudžahedin, svaki put sa zemljom dolaska - Engleskom.\n- Prvo se navodi kao Mesud Abdela iz Engleske, zaveden pod rednim brojem 1190, izmišljenim datumom rođenja - 11.05.1972. godine, iako je rođen 1966. Ali, tada nije dobio bosanski identifikacioni jedinstveni matični broj, a priznato mu je samo pet meseci vojnog staža. Na spisku mudžahedina se pojavljuje i kao Khaled M. S. Abdula, i to pod rednim brojem 1033, takođe sa izmišljenim datumom rođenja 1.1.1973. S tim podacima je dobio bosanski identifikacioni jedinstveni matični broj 0101973190041, a vojni staž mu je priznat od 2. maja 1993. do 25. decembra 1995. Na trećem mestu se pojavljuje kao Abu Halid Abdulrezak pod rednim brojem 118. I tu mu je izmišljen datum rođenja - 13.6.1968. godine, a za vojni staž mu je priznat period od 18. maja 1993. do 22. decembra 1995. godine.\nGalijašević kao ključne igrače sem Abu Hamze al Misrija, apostrofira i Omara Bakrija Muhameda.\n- Reč je o Sirijcu koji je za vreme rata bio zadužen za dovlačenje arapskih dobrovoljaca u odred El Mudžahid, o čemu se kasnije otvoreno hvalisao u brojnim medijima. I on i Abu Hamza su se početkom 2000. godine preselili u Veliku Britaniju, gde su nastavili sa svojim ekstremističkim učenjem i mobilizacijom budućih terorista.\nAbu Halid Abdulrezak\nSVET Islamisti planirali teroristički napad tokom vojne parade u Londonu?\nSVET Upozorenje: Islamska država planira ogromne i spektakularne napade\nSVET Islamska država preuzela odgovornost za napad u Londonu\nSVET Šef policije Londona: Biće napada!


Обиљежено 23 године од формирања Трећег одреда - Јадовно 1941. - КУЛТУРА СЈЕЋАЊА\nObjavljeno: 5 decembra, 2015\nSluženjem parastosa u Crkvi Svetog cara Lazara i polaganjem cvijeća ispred spomen-ploče pripadnicima MUP-a u zgradi Centra javne bezbjednosti (CJB) Trebinje, danas je Udruženje veterana Trećeg odreda Specijalne brigade policije “Hercegovina” obilježilo 23 godine od formiranja.\nPredsjednik novoosnovanog udruženja Dejan Bodiroga podsjetio je da su ovaj odred činili pripadnici iz cijele Hercegovine i da je bio u sastavu Specijalne brigade policije MUP-a Republike Srpske.\n“Odred je bio sastavljen od mladih momaka koji su u prosjeku imali 22 godine. Bili smo jedna mobilna jedinica spremna da za 10 minuta iz svoje baze krene na bilo koje ratište Republike Srpske”, rekao je Bodiroga, napominjući da je u posljednjem ratu poginulo 12 pripadnika Odreda.\nUkazujući na težak ratni put, Bodiroga je i izrazio nadu da sadašnji pripadnici Specijalne jedinice svoja znanja i vještine neće morati dokazivati u ratnim uslovima.\nOn je napomenuo da će veterani odreda “Hercegovina” pomoći Centru javne bezbjednosti u podizanju spomenika svim poginulim pripadnicima MUP-a sa područja Hercegovine.\nKomandant Specijalne jedinice MUP-a Republike Srpske Dragan Ribić kaže da sadašnji pripadnici Specijalne jedinice MUP-a nastavljaju tradiciju koju je u ratu započela specijalna brigada policije.\nOn je istakao da su svi ponosni na prošlost ove brigade i na sve što je devet specijalnih odreda učinilo na stvaranju Republike Srpske.\n“Obilježavanje Dana osnivanja Odreda je posebna prilika da se sjetimo onih koji su dali živote za Srpsku, da ne zaboravimo težinu rata koji smo iznijeli na svojim leđima i da mladoj generaciji ostavimo na čuvanje i uspomenu tu svijetlu tradiciju koju smo ostavili iza sebe”, istakao je Ribić.\nObilježavanju su prisustvovale brojne delegacije veterana, opštinskih boračkih organizacija i predstavnici opština istočne Hercegovine.\nGeneral Grubač na pomenu herojima Nevesinjske brigade: Stvaranje RS je dokaz naše pobjede!